Tokiko elikadura sistema jasangarria eta osasuntsua –\nHalaxe zioen EHUk, udako formazioen egitarauan, eskaintzen zuen ikastaroaren izenburuak. Hasiera-hasieratik zer hausnartu eman zidan izenak; izan ere, oso zehatza ematen duenak, batzuetan, definizioa du faltan.\nZer esan nahi dugu tokiko elikadura sistema kontzeptuarekin? Nire ustez bertakoa izateko, elikadura sistemak orokorretik baserri bakoitzaren sistemara eramanda behar du prozesu osoa, hasi eta bukatu, lurralde batean gertatzea: hazitik platerera.\nHasteko, zehaztu beharko genuke tokikotasunak zenbateko esparrua hartzen duen bere baitan: zenbat kilometroz ari gara, 10, 100, 200… 8.000? Zenbat du bertakotik Extremaduran jaiotako txahalak? Eta Txina edota Brasildik badator horrek jaten duen pentsua? Non hasten da tokikotasuna kontatzen, Armiñonen eta Bilboko portuan?\nZer du bertakotik tomate hidroponikoak? Nondik datozkio behar dituen intsumo guztiak: elikadura (gogoratu ez direla lurretik elikatzen), beroa…?\nTokikotasunaren definizioak bere zailtasunak ditu, baina definizio serio lantzean jarri beharko genituzke indarra eta zintzotasuna; jakin baitakigu, denok ere, norainoko erakargarritasuna duten txapelak eta ikurrinak, zer tresna baliagarriak diren marketinarentzat. Tokikotasunaren zehaztapen lanetan bada elementu bat zailtasunak arinduko lituzkeena: baserriaren tamaina, ekoizpenaren mugak, alegia. Horrek jarriko baikaitu gure ekoizpenaren prozesua kontrolatzeko bidean, hasieratik bukaerara. Horrekin ez dut esan nahi baserri batean dena egin behar dugunik, baina argi dago munduaren beste puntara joan behar badugu gure animaliek eta landareek behar dutena eskuratzeko, tokikotasuna galdu egiten dela.\nJasangarria hitzak badu, nire baitan, minarekiko lotura bat. Minaren jasangarritasunaren araberakoa izaten baita sendagileak ematen dizun lasaigarriaren indarra. Gainera, kontuan izan behar dugu jasateko gaitasuna —eta gogoa— pertsonatik pertsonara aldatu egiten dela. Jasateak badu agoniatik: zenbat denboraz luzatu ahal dugu egoera? Norentzat, ordea, elikadura sistema jasangarria? Lanean ari den nekazari edota jornalariarentzat? Animalientzat, lurrarentzat, jango duenarentzat, banatzaile handientzat, agroindustriarentzat, bitartekarientzat, burtsan janariarekin espekulatzen dutenentzat? Noren bizkar gainean geratzen da jasangarritasuna?\nElikadura sistemaren jasangarritasunak badu, hortaz, itzal makiabelikoa; eta nekazal jarduera denontzat jasangarria izango bada —natura, pertsonak, baliabideak—, hurrengo baldintzak bete beharko lituzkeela iruditzen zait: ekologikoa, gertukoa, pertsonen neurrikoa eta ekonomia sozial eta solidarioan oinarritua. Hortik kanpo, agoniaz ari gara.\nElikadura sistemak osasuntsua izan behar du ez bakarrik kolesterola edota azido urikoa apaltzen laguntzen duelako, baizik eta, pertsonen osasuna zaintzeaz gain, lurrarentzat, animalientzat eta ingurunearentzat ere osasuntsua eta osasungarria delako. Elikadura sistema osasuntsua izango bada, nekazaritza eta abeltzaintza ekologikoan ardaztu egin behar da, ezinbestean.\nIkastaroaren izenburuaren aletze honetan, behin eta berriz, topo egiten dugu nekazaritza eta abeltzaintza ereduarekin, temati. Alferrik arituko gara lauso, laino artean, nekazaritza ekologikoa ezkutatu nahian, ordezko hitzak bilatzen antzerakoa eta guztiz ezberdina den horri ere tokitxoa egiteko; alferrik arituko gara, azkenerako, errealitatea egoskorra delako, idazten ari den artzain hau baino dexente egoskorragoa.\nBi buru txapel bakarrarekin estali ezin delako, informazioa eta marketina ezberdinak direlako, elikadura sistemak behar du izan: biologikoa, gertukoa, pertsonen neurrikoa eta ekonomia sozial eta solidarioan landua. Eta betiere serioski definituta, irizpide eta adierazle zehatzekin.\nTokiko elikadura sistema jasangarria eta osasuntsua Tokiko elikadura sistema jasangarria eta osasuntsua


Teknologia aurreratua erabiliz ehungintza industria tradizionala eraldatzeko - Shandong Lujia Machinery Co., Ltd.\nHasiera > Berriak > Albistegia\nTeknologia aurreratua erabiliz ehungintzako industria tradizionala eraldatzeko\nEhungintzako makineria fabrikatzeko enpresek punta-puntako teknologiak hartzen dituzte, esaterako zenbakizko kontrol teknologia, sareko teknologia eta ikusizko teknologia. Ehun industria tradizionalaren produkzio maila hobetzen dute. Konpainiak arrakastaz garatu ditu produkzio linea automatikoak, jarraiak, digitalak eta malguak, pilotuak garatu ditu "ekipo gabeko eta gutxiago lan egiten duten" prozesuko ekipamendu osoak, eta ekarpenak egin ditu lanaren produktibitatea hobetzeko, produktuen kalitatea, energiaren kontserbazioa eta emisioen murrizketa eta lan eskuzko industria konpontzeko. lan arazoak. Azken bi urteetan, ehungintzako makinak eta ehungintzako enpresek arrakastaz garatu dute gako adimendun eta sareko spinning ekipamendu ugari, kotoia biratzen 10000 ardatz erakustokirako produkzio linea, inprimatzeko eta tindatzeko ekipoak energia aurrezteko teknologia berriekin, ingurumenaren babesarekin, emisioen murrizketarekin eta berdearekin. ekoizpena, ingurumena babesteko zuntz diferentziala eta ehunak ez diren teilatuen ekoizpen ekipamendu osoa, etab\nArraunlariaren mahaigainerako osagarrien aukeraketa oso garrantzitsua da


Pandemiaren aztarna sozialak - Eta Orain Zer\nPandemiaren aztarna sozialak\nby admin | May 2, 2020 | Elkarrizketak | 0 comments\nPandemiaz ezer gutxi dakigu eta dagoeneko hasi gara ez dakiguna dakigun hura baino askoz gehiago dela ohartarazten. Epidemiologoak birusa baztertu nahirik haren logika ulertzen saiatzen diren gisa, ikuspegi ekonomiko eta sozial batetik pandemia honen efektuak (birus bera bezain ezezagunak) identifikatu nahian errealitatea ikuskatzen ari gara uneoro.\nHala izanik ere, ezjakintasun hori mugatu daiteke. Badakigu jada efektu ekonomikoak dagoeneko latzak izaten ari direla. Euro gunean BPG-aren %3,8-ko eroriera, Espainia mailan %5,4koa dena, orain dauzkagun beste hainbat ebidentzien artean, etorkizun hurbilean %20ko langabezia maila eta %120 inguruko zor publikoak aurreikusten ari diren prebisioak balizkoak direla agertzen digute. XX. mende hasierako Atzeraldi Handian ere eduki ez ziren efektuen datuak, alegia.\nOndorio sozialak, baina, ez dute adierazle makroekonomikoekin lotura soilik, krisi beraren ezaugarriekin ere baizik. Kasu honetan, krisia osasun arloan sortu da ondoren bere ondorioak esparru publiko naiz pribatura hedatuz. Honek sektore oso zehatzetan ondorioak larriagoak izatera bultzatuko duen jokamolde eta ohitura aldaketetara eramango gaitu, hauetariko askok gure testuinguruan inpaktu nabarmena duten sektoreekin lotura dutelarik (ostalaritza eta turismoa, esate baterako). “Normaltasun berria” deitu den honek jokamolde aldaketa hauekin zerikusi zuzena du, ekonomia guztiz birpentsatzeko beharra sortuz.\nEgoera honetan gizartearen pobrezia maila orohar igo eta ekonomiaren hainbat esparrutan sekulako presioa ekarriko duela nahiko agerikoa dirudi. Halabaina, ziurtasun honekin batera hainbat galdera datorzkigu burura: pobrezia orokorrean igotzeaz gain, desberdintasun mailak igoko al dira ere? Nolakoa da eta nola funtzionatzen du ekonomikoak distantzia gizartean? Esparru guztiek edukiko al dute honetara egokitzeko gaitasuna?\nEsparru publikoaren maniobra tartea zalantzan dago ere. Krisiaren aurrean politika eta administrazioak, maila guztietan, krisiaren ondorioak leuntzearen alde paper aktibo bat hartzeko joera agertzen zutela ikusi ahal izan genuen pandemiaren lehen asteetan. Noraino iritsi ahalko ote da asmo hori? Nola egingo ditugu iraunkor eta jasangarriak jada ezinbesteko gisa agertzen diren politika publiko horiek?\nGizarteak egoera honetan aurre hartu beharko dituen erronkak aukeren ikuspegitik uler daitezke ere. Eredu gisa: Errenta Basiko Unibertsala bezalako ideiak eztabaida publikoan bere kasu zuhurrenean agertzen badira ere (hau da, Gutxieneko Errenta edo Gutxieneko Bizi Diru Sarrera moduan, hain zuzen ere), euren potentziala agertzen ari dira. Gure babes sozial sistemak hobetzeko – batzuek borobiltzeko diote – unea iritsi al da?\nHirugarren saio honetan Margarita León (Bartzelonako Unibertsitate Autonomoan Zientzia Politikoan irakasle), Joseba Zalakain (Gizarte Zerbitzuen eta Gizarte Politiken Dokumentazio Zentruaren zuzendaria) eta Borja Barragué (UNED-en Zuzenbide Filosofian irakaslea) , Cristina Astier (Globernance-ko ikerlaria) moderatzaile gisa edukiz, galdera hauek eta beste hainbat erantzuten saiatuko dira. Ez galtzeko modukoa!


Zabalik da Arkupehotsak proiektuko bigarren deialdia - Uztarria (Azpeitia)\nZabalik da Arkupehotsak proiektuko bigarren deialdia\nOtsailetik ekainera arteko zuzenekoak antolatzeko hamar talde aukeratuko dituzte. Gaurtik abenduaren 27ra bitartean eman daiteke izena Kulturazen webgunean. Lehen deialdian 23 taldek eman zuten izena, eta hamar taldek aukeratu zituzten. Dagoeneko sei taldek eman dute zuzenekoa Sanagustin Kulturguneko arkupean.\nArkupehotsaken aurkezpeneko irudia. Ikusi haundiago | Argazki originala\nEkainean aurkeztu zuen Azpeitiko Kulturaz kooperatibak Arkupehotsak, herriko, eskualdeko eta Euskal Herriko musikari eta musika proiektu berriei plaza bat eskaintzeko helburu nagusia duen egitasmoa. Aurkeztearekin batera ireki zuten lehen deialdia, interesa zuten talde edota bakarlariei zuzenduta, eta orduztik hainbat taldek eskaini dituzte kontzertuak Sanagustin kulturgunean.\nLehen deialdi hartan 23 taldek eman zuten izena, eta hamar aukeratu zituzten Kulturazeko kideek zuzenekoak eskaintzeko. Hamar talde horietatik seik eman dituzte kontzertuak dagoeneko. Kulturazek azaldu duenez, talde horiek "txukun" aritu dira beren proiektuak aurkezten.\nBigarren deialdia zabaldu dute gaur, asteazkena. Otsailetik ekainera arteko zuzenekoak antolatzeko beste hamar talde aukeratuko dituzte. Gaurtik abenduaren 27ra egin eman beharko dute izena Arkupehotsaken www.kulturaz.eus webgunearen bidez. Kulturazek Arkupehotsak proiektuan bidelagun ditu Badok, Musikazuzenean, Kultura Live eta Gaztea Irratia.\nNahi horri forma emanez eta Sanagustin kulturgunean espresuki horretarako oholtza-formatu berri bat egokituz Arkupea proiektua abiatu zuten 2015ean. Musikan nahiz arte eszenikoetan aritzen diren "sortzaile berrien plaza eta babesa" izan nahi du Kulturazen arkuaren aterpeak. "Arkupehotsak sormenaren erakusleiho berria da, musikaren alorra bere zentzurik eta adierazpenik zabalenetan lantzeko ahalegina, programazioaz gain, sentsibilizazioa, sormen prozesua eta parte hartzea kontuan dituena".


87/2020 FORU AGINDUA, ekainaren 29koa, Ekonomia eta Ogasuneko kontseilariak emana, aldatzen duena Ekonomia eta Ogasuneko kontseilariaren azaroaren18ko 54/2019 Foru Agindua, zerga berezien xedeko produktuen kontabilitatea nola eraman arautzen duena.\nKoronabirusak (COVID-19) sortu duen osasun krisiak ekarri du, 2020ko martxoaren erditik, hainbat neurri hartzea, hurrenez hurren. Neurri hauek askotarikoak dira eta haien xedea da krisiak Espainiako gizartean eragin dituen ondorioak arintzea.\nZergen arloan, Nafarroako Foru Komunitateak foru lege-dekretu batzuk onetsi ditu, zeinen bidez neurriak sartu baitira koronabirusak (COVID-19) sortu duen osasun krisiaren ondorioak arintzeko. Hartu diren neurrien artean, bat izan da zerga arloko zenbait epe etetea, baita zenbait zerga aitorpen eta autolikidazio aurketzeko eta diru-sarrerak egiteko epea luzatzea ere.\nHala ere, beharrezkoa da beste neurri batzuk ezartzea, zergapekoek haien zerga eginbeharrak borondatez betetzen segi dezaten, kontuan harturik COVID-19ak eragin dituen ondorioek eragozpenak ekarri dituztela egoera ekonomiko eta sozialean, eta eragozpen horiek, askotan, galarazten dutela aipatu eginbeharrak betetzea.\nAlarma egoera deklaratzeak ekarri ditu mugitzeko zailtasunak eta zenbait sektoreren eta eragile ekonomikoren gelditzea. Horrek, zalantzarik gabe, zailtasun zuzen bat suposatu du kontabilitateko idazpenak bidaltzeko eginbeharra betetzeko (uztailaren 7ko 1165/1995 Foru Dekretuak onetsi zuen Zerga Berezien Erregelamenduaren 50. artikuluak ezartzen du eginbehar hori) Nafarroako Foru Ogasunaren zerbitzu elektronikoen bidez.\nBeraz, azaroaren 18ko 54/2019 Foru Agindua aldatzen da (zerga berezien xedeko produktuen kontabilitatea nola eraman arautzen duena), 2020. urteari dagozkion kontabilitateko idazpenak bidaltzeko epea handiagotzeko, eta aipatu foru aginduaren 6. artikuluak ezartzen duen aukera gauzatu ahal izateko, kontabilitateko idazpenak bitarteko elektronikoen bidez bidali ahal izateko, zergapekoek daukaten barne-kontabilitatearen sistematik abiaturik.\nKontabilitateko idazpenak bidaltzeko epea nabarmen zabaltzeak, foru agindu honetan biltzen den bezala, ezin du ekarri zerga administrazioaren kontrol-eskumenak txikiagoak izatea; beraz, idazpenak epe zabalduan bidaltzeko asmoa duten zergapekoei malgutasun handia ematen zaienez eginbehar hori betetzeko, beharrezkoa da, bitarteko aldian, 2019ko abenduaren 31ra arte indarra duten kontabilitateko betebeharrei eustea, baita 2020. urtean zehar eragiketa-aitorpenak aurkezteko betebeharra ere. Horrekin bat etorriz, azaroaren 18ko 54/2019 Foru Aginduaren lehen xedapen iragankorra aldatzen da.\nArtikulu bakarra. Ekonomia eta Ogasunaren kontseilariaren azaroaren 18ko 54/2019 Foru Aginduaren lehen xedapen iragankorra aldatzea , (foru agindu horrek zerga berezien xedeko produktuen kontabilitatea nola eraman arautzen du).\nAzaroaren 18ko 54/2019 Foru Aginduaren lehen xedapen iragankorrak testu hau izanen du:\n“Lehen xedapen iragankorra.–2020. urteari dagozkion kontabilitateko idazpenen bidalketa egiteko betebeharra.\n1. Kontabilitatea Nafarroako Foru Ogasunaren zerbitzu elektronikoen bidez eramateko betebeharra duten establezimenduek 2020ko ekainaren 1etik 2021eko urtarrilaren 15era bitarte egin beharko dute 2020. urteari dagozkion kontabilitateko idazpenen bidalketa.\n2. Aurreko apartatuan xedatutakoaz baliatzen direnek bete beharko dituzte Zerga Berezien Erregelamenduaren 50. artikuluan aurreikusitako kontabilitateko betebeharrak, 2019ko abenduaren 31n indarra zuen artikulu horren idazketaren arabera, bai eta erregelamendu horren 44.5 artikuluan aurreikusitako eragiketen gaineko aitorpena aurkeztu ere. 2020ko abenduaren 31ra arte edukiko dute horretarako. Bestela, erregelamenduzko kontabilitatea Nafarroako Foru Ogasunaren zerbitzu elektronikoen bidez eramaten dutenek likidazio epea amaitzen denean bete beharko dituzte betebehar horiek, baldin eta epe hori 2020ko abenduaren 31 baino lehenago bada.\nOndorio hauetarako, hauek izanen dira erregelamenduzko kontabilitatea Nafarroako Foru Ogasunaren zerbitzu elektronikoen bidez eramaten dutenak: 2020ko urtarrilaren 1etik aurrera egindako eragiketa eta prozesu guztiei dagozkien kontabilitateko idazpen guztiak zerbitzu elektroniko horien bidez bidali dituztenak.\n3. Kontabilitatea Nafarroako Foru Ogasunaren zerbitzu elektronikoen bidez eramateko betebeharra duten eta 1. apartatuan xedatutakoaz baliatu nahi duten establezimenduek, foru agindu honen 6. artikuluan aurreikusten den aukera gauzatzen ahalko dute 2020ko irailaren 30era arte.”\nForu lege honek Nafarroako Aldizkari Ofizialean argitaratu eta biharamunean hartuko du indarra, legean berean aurreikusitako eraginekin.\nIruñean, 2020ko ekainaren 29an.–Ekonomia eta Ogasuneko kontseilaria, Elma Saiz Delgado.\nIragarkiaren kodea: F2006878


Musika: Fally Ipupa-k DJ Arafat plagiatza leporatzen dio Moto-ren tituluan - TELES RELAY\nHOME » ENTERTAINMENT • MUSIKA »Musika: Fally Ipupa-k DJ Arafat plagiatza leporatzen dio Moto-ren tituluan\nMusika: Fally Ipupa-k DJ Arafat plagiatza leporatzen dio Moto-ren tituluan\nWanda Pertsonak, DJ Arafat-ek ez du benetan hitz egiten utzi. "Moto Moto" kliparen egilea, joan den ostiralean argitaratua, Daishikan polemika handi baten bihotzean dago, Fally Ipupa plagiatzak bere titulu mailan leporatu dio leporatuta. Wanda taldeak horri buruz hitz egiten du ...\nJust out, the "Moto Moto " DJ Arafat da dagoeneko Wanda Peeps borroka bizienen gaia. Bere zinpeko etsaia askatu ondoren Debordo Leekunfa beste batzuen artean leporatu zion iruzurrez erosi dituzu YouTube-n, Kongoko abeslariaren inguruan Fally Ipupa krenelera igotzeko\nIzan ere, komunikabideek emandako informazioaren arabera Africa Morning eta birbidali Afrika 7-en, interprete "Azukre-kanabera"Akusatu Daishikan plagioa eta are salatzea zure aurkako salaketa egitea. Fally-ri dagokionez, bera da eta "Moto Moto" kontzeptuaren sortzailea bera da.\n« Arafat-en klipa ikusi nuen eta benetako plagioa ikusten dut. Arafat-ek ez zidan jakinarazi Moto Moto kontzeptua abiarazi aurretik. Afrikako musikak garatu behar du, baina berrikuntzan, ez gure hodi zaharren kopian. Motozikleta motoetako bat nire debuta eta dantza hauetako bat da. Sentitzen dut baina gelditu egin behar da. Copyright-urratzeagatik kexa aurkeztu nahi dut Arafat kartzelan ikusi baina ez da plagioaren soinua kendu. Lan egin behar da, Afrikak berrikuntza behar du. Tokoss !!! Fally Ipupa esan zuen, esan zuen komunikabideen arabera Kongossa Kmer-en airwaves.\nBai, eta Yorobook bere lehengo lepokoa akusatu zuela esateko Ariel Sheney bere klipean plagioa "Amina". Ez bada Karma, zer da Wanda People? Begiratu beheko zatia eta galdera honi buruzko iritzia eman.\nMusika: Trace TV zuzendariak azkenean zergatik zentsuratu zuen DJ Arafat\nGRABAKO 8 DENBORALDIA BERRAZTATZEKO ESKABIDEA


"Eta… zer gehiago?" ikuskizuna izango da larunbatean Arraunetxen - Orioko Udala\n"Eta… zer gehiago?" ikuskizuna izango da larunbatean Arraunetxen\nDatorren larunbatean, uztailak 6, Xabier Lizaso eta German Ormazabal piano-jotzaileek eta Andoni Egaña bertsolariak "Eta… zer gehiago?" proiektu musikala aurkeztuko dute Arraunetxen, 22:00etan. Sarrera doan izango da.\nMusika, hitza eta bertsoa\nBi piano-jotzaile eta bertsolari/idazle bat elkartu dira proiektu berri honi ekiteko. Lehendik elkarrekin lan eginak ziren, baina inoiz ez bi piano aldi berean oholtzan direla. Hori da emanaldiaren berezitasunetako bat. Bi pianoetan joko dituzten obrek berezko pisu eta esanahia dute. Pianoaren musika baliatuko dute, bestalde, istorio bat kontatzeko, hitzez eta bertsoz. Hori izango da Andoni Egañaren eginkizuna.\nHamazazpi- hemezortzi urterekin askok eta askok erabaki beharreko bidegurutze bat izaten dute aurrean: ikasten segi edo ez; ze bide hartu… Hamazazpi-hemezortzi urterekin Xabier Lizasok eta German Ormazabalek ere izan zuten erabaki behar hori. Eta eskolan ikasketa-arduradunak zer ikasi behar zuten galdetu zienean, biek erantzun bera eman zuten: pianoa. Orduan, eskolan, etxean, kalean... pianoa ikasi behar zenuela esaten bazenuen hurrengo galdera segurua izaten zen: “Eta... zer gehiago?”.\nBi bide desberdin hartu zituzten garai hartan Xabierrek eta Germanek. “Pianoa bakarrik!” tematu zen Xabier. German, ez. Baina bizitzak berriz topo egitera ekarri ditu. Bi bide. Bi musikari. Bi piano. Bi zitza...\nAukeratu beharra ez da ordea hamazazpi-hemezortzi urterekin eta ikasketa kontuetan bakarrik gertatzen. Beste mila gairen aurrean lana, familia, harreman pertsonalak, bizilekua... eta bizitzaren edozein unetan izaten da bide bat edo bestea hartu beharraren askatasuna eta mina. Horretaz ariko dira larunbatean Xabier, German eta Andoni.


Antzerkia: Erlauntza (Vaiven Produkzioak) - Berako Agenda\nAntzerkia: Erlauntza (Vaiven Produkzioak)\nberakoagenda asteazkena, 2020\_\_\_\_\_\_\_\_\_\_\_\_\_\_\_'k2020\_\_\_\_\_\_\_\_\_\_\_\_\_\_\_' urria\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 7 asteazkena, 2020\_\_\_\_\_\_\_\_\_\_\_\_\_\_\_'k2020\_\_\_\_\_\_\_\_\_\_\_\_\_\_\_' urria\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 14 Albisteak\nEguna: urriaren 15a, ortzeguna\nSarrera: 7 € (bakarrik egunean bertan leihatilan. Hau 17:30ean irekiko da)\n– Gehienez ere 4 eserleku erosi ahal izanen dira pertsonako.\n– Ekitaldi hau martxoan egin behar zen baina bertan behera geratu behar izan zen. Oroitu martxoko emanaldirako erositako sarrerek ez dutela balio honetarako. Sarrerak berriro erosi behar dira. Barkatu eragozpenak.\nMartxoko emanaldirako erositako sarrerak Kultur Etxean itzuliko dira (dirua osorik itzuliko zaizue).\n– Edukiera mugatuagoa izanen da (% 30). Eserleku bat beteko da eta ondokoa ez, hiruzuloka jarrita. Hala eginen da elkarrekin bizi diren familia-unitateen kasuan ere.\nArgibide gehiago: www.vaivenproducciones.com\nAntolatzailea: Goldatz Berako Emakume Talde Feminista\nLaguntzaileak: Berako Udala, Berako Kultur Batzordea eta Nafarroako Antzoki Sarea\nMalkoak eta irriak baimenik gabe nahasten diren komedia mikatza. Ttikitako lagun koadrila bat asteburu pasa joanen da landetxe batera beraietako baten ezkon aurreko agurra ospatzera. Urteak ordea ez dira alferrik pasatzen eta elkarren arteko lotura estua sentitu arren, ezer ez da garai batean bezala; edo bai…\nAsteburu “eroa” izan behar zena, are gehiago erotuko da; trapu zaharrak, esan gabeko gauzak, esandakoak, alkohola, droga eta erlauntz bat. Erraten da erleak direla animalien erreinuan hobekien komunikatzen diren izakiak. Eta dantzan komunikatzen omen dira…\nZuzendari teknikoa eta Soinua: Iñigo Lacasa\nBIDEOA (gaztelaniazko bertsioko teaserra: El enjambre)


Pikuxar blog - Animatzeko\nBidaltzailea: Mikel [Bisitaria] Aupa!!\nZermoduz joan zen ospakizuna??\nEh! Oso ideia ona abestia "zintzilikatzearena".\nEa norbait animatzen den argazki batzuk jartzera edota kronika laburren bat egitera.\nOngi ibili!\t2006-06-12 @ 01:16\tBidaltzailea: Nerea [Bisitaria] Jendeak kantua entzun bai, baina ezta hitz bat ere. Horrela neskak desanimatuko zaizkigu.\nAupa neskak, oso ongi aritu zineten!\t2006-06-14 @ 18:42\tBidaltzailea: Bea [Bisitaria] Ze ona abestiarena!!! Nerea, MP3arekin ikusi zintudan baina ez nekien zertarako zen. Egun polita izan zen, ez? Berandu hasi ginen bazkaltzen baina pintxo goxo haiekin ongi bete genituen tripak eta ez zegoen inongo presarik.\nTrikikuadrila oso animatuta dago eta festetan kanta gehiagorekin aterako gara.\nEgun horretan argazki asko atera al zenituzten? Nik gutxi batzuk ditut.\nEta hurrengo estreinaldia FANFARREA!!! Tartean apustuak daudela badakizue? aterako dela, ezetz... ATERAKO DA!!!\t2006-06-16 @ 09:35\tBidaltzailea: pikuxar [Kidea] · www.galbahe.com/pikuxar\tBai, soinu-artxiboak igotzeko proba bat egin nahi nuen, eta une hartan hori egitea bururatu zitzaidan.\nBaietz fanfarrea atera!\t2006-06-16 @ 16:27\tBidaltzailea: Mikel [Bisitaria] Fanfarrea???...nik nire zalantzak ditut...\t2006-06-17 @ 14:15\tBidaltzailea: Nerea [Bisitaria] · http://pikuxar\tGaur bigarren entsaioa dugu. Hasieran 8 tan gelditu baginen ere ordu erdi lehenago hasiko gara, gero Angel datorrelako uztaileko ikuskizuna prestatzera. Zalantzarik ez izan, jaietako ostiralean fanfarrea aterako da!. 2006-06-27 @ 18:41\tErantzun:


Don't You Worry 'Bout A Thing by Stevie Wonder - Artista-Egitateak\nLatinezko arima arrakastatsu honetan, Stevie Wonder-k bere andrea animatzen du bizitzari eskaintzen dion guztia aztertzeko beldurrik gabea izan dadin, beti izango baitu bere ondoan. Aurkezpenean gaztelania ondo hitz egiten duela dioen arren, 'Todo está bien chévere' ('Guztia oso ona da' edo 'Dena txarra') esanez, Wonder-ek ez zuen benetan hizkuntza ezagutzen.\nNPRri esan zion: 'Betidanik musikaren maitale izan naiz. Eta 'Don't You Worry' Bout A Thing 'gauza, 'maketa egin nuenean, gauza batzuk esaten ari nintzen. Badakizu, nik ez nuen gaztelaniaz hitz egiten. Baina hori da, nik uste, Mendebalde Ertainean hazten ari naizen ilusio osoaren zati bat. Irrati kateak izan zenituen, agian, pare bat orduko musika espainiarra duzula. Italiako musika duzu. Gospel musika duzu. Jazz pixka bat duzu. Hainbat musika mota horiek guztiak dituzu. Orain, arabiar geltoki batzuk entzuten dituzu. Azentu desberdin guztiak entzuten dituzu. Hala ere, ez nuen sekula imajinatu leku horietara joango nintzenik, baina Jainkoak goraipatu ahal izan nuen, hainbeste lekutara bidaiatu ahal izatea. Eta horrela nengoen haren soinu moduko iseka egiten ».\nLetra espainiarrak Wonder diskoetxe batean ezagutu zuen emakume puertorrikar batek inspiratu zuen. Gogoratu zuen: 'Gogoan dut abesti hau egingo nuen gauaz. Eta gertatu zitzaidan Rain izeneko neska hau ezagutzea. Eta ederra zen. Eta disko denda honetan lan egin zuen - disko denda honetan. Eta hari esatea bezalakoa naiz, tira, badakizu, harrigarria da. Badakizu, abesten du. Badakizu, puertorrikarra da. Nik esaten dut, bai, ados, beno, badakizu, gauza txiki bat egiten ari naiz eta 'Ez zaitez kezkatu' izeneko gauza txiki bat bezala gustatzen zait. Zer esan dezaket, esan nahi dut, eman zerbait, zerbait. Esateko zerbait baduzu estudiora etortzen utziko dizut. Gauza batzuk esango ditut, eta egun zoragarria izango da. Eta berak esan zuen: 'todo esta bien chevere'. Eta horrela lortu nuen abesti batean. Badakizu, maitemindu egin ginen, eta gauza ederra izan zen ».\nR&B zerrendako # 2 arrakasta izan zuen.\nIncognito acid jazz talde britainiarrak # 19. arrakasta izan zuen Erresuma Batuan 1992an hau estreinatu zutenean. Beste hainbat artistek ere egin zuten, besteak beste, The Main Ingredient, Hank Crawford saxofoi jotzailea, Weldon Irvine, Al Jarreau eta John Legend. Tori Kellyk 2016an ere grabatu zuen animaziozko filmerako Abestu .\n2016an Donald Trump AEBetako presidente aukeratu zuten gauean Wonder agertu zen Azken ikuskizuna Stephen Colbert-ekin eta Trumpekiko mespretxua adierazi zuen. Colbert-ek abeslariari doinu hau egiteko eskatu zion, hautesle liberalen beldurrak uxatzeko.\nJohn Legenden interpretazioa 2005eko komedian agertu zen Hitch , Will Smith protagonista, Wonder-en originala filmetan erabiltzen zen bitartean Gizon Santua (1998), Hildakoak ateratzea (1999), Ongi etorri Hasiera Roscoe Jenkins (2008), eta Silver Linings Playbook (2012); telesailetan ere erabili zen Eskandalua 2016ko 'Thwack!' atalean\nzer esan nahi du 1122k\narimaren premia 3 zenbakia\nekialderantz eta beherantz kargatuta eta kamioiz\nez zaitez kezkatu zoriontsu bob marley lyrics\nahalegindu ahala saiatzen naiz alde batera uzten\nbegi distiratsuak nire bizitzako lehen eguna esanahia\nez duzu hormarik jaurtiko


Ikerketa nazional batek salmonelosiaren aurkako txertoa aztertuko du erruleetan | Consumer\nIkerketa nazional batek salmonelosiaren aurkako txertoa aztertuko du erruleetan\nArrautzetako kutsadura-maila murrizteko sistema gisa, erruteko hegaztiei izokinak txertatzeak duen eraginkortasuna ezagutzea da helburua, fresko kontsumitzeko.\nAzterketa honen helburua da aurrezaintzako txertoak oilo erruleetan gaixotasuna borrokatzeko eta desagerrarazteko neurri gisa duen eraginkortasunari buruzko datuak izatea, bai eta arrautzen kutsadura-mailak murrizteko ere, freskoan kontsumitzeko. Horrela, animalien osasunaren arloan indarrean dagoen araudiak ezartzen dituen betebeharrak betetzen dira.\nValentziako Nekazaritza Ikerketen Institutua ikerketa-programak garatzen ari da, erruleen eta haragiaren hegazti-hazkuntzan salmonelosiarekin lotutako arrisku-faktoreak identifikatzeko, hegaztien haztegietan kontrolatzeko. Hitzarmenak 2007ko abenduaren 15era arte izanen du indarra, eta jarraipen batzorde bat sortzea ere ezartzen du, egindako jarduketen emaitzak aztertzeko.


Ihesi: Zugarramurdi, Orabidean barna\nErrepide estu baina zoragarria da Orabidea, bertako bizibideen berri ematen diguna. Errepide ertzean, eztakak egiteko botatako akazia arbolak ikusiko ditugu. Zelaietan, ardiak bazkatzen ari dira. Eta altuera gorenetako larreetan zaldiak eta jadanik oso toki gutxitan topatuko dugun mandoa ere ikus daiteke. Paisaia menditsuari dagokionez, Atxuria gailurraren erliebeak erakarriko gaitu. Errepidea jarraituz, dagoeneko Baztango lurretan, bidegurutzera iritsiko gara. Ezkerrera Zugarramurdirantz doan errepidea, eskuinera Baztan aldera doana. Guk eskuinerantz hartuko dugu. Bidean Baztango etxe dotoreak, antzinako errota eta paraje ahantz ezinak igaroko ditugu. Eta konturatzerako Zugarramurdin izango gara. Hemen hasiko dugu gaurko ibilbidea. Noski, hona iristeko errepide erosoagoak badaude, bai Elizondotik bai Iparraldetik, baina ez hain xarmantik.\nZugarramurdik, Nafarroako udalerriak, Baztango lurrak ditu mugakide ia buelta osoan, ekialdekoan izan ezik, Urdazubirekin, Lapurdirekin egiten baitu muga. Abeltzaintza, laborantza eta turismoa dira bertako jarduera nagusiak.\nKotxea herriko plazan utziko dugu, Ama Birjina Jasokundearen Elizaren atze aldean. Gaurkoan egingo dugun ibilbidea PR/NA 90-a da, Akelarrea izenekoa. Ibilbidea hasteko, Zugarramurditik Etxalarrera doan Orabidea errepidea hartuko dugu, baina, oraingoan, oinez. Jarraitu beharreko seinaleak hori-zuriak dira.\n400 metro egin ostean, Orabidea utziko dugu Santsineneko Borda parean. Elkarte gastronomikoa da errepidearen ezkerrera dagoen borda hau. Santsineneko Bordatik, bidezidorra hartuko dugu Loiarako lepora (436 metro) eramango gaituena. Lasai hartu, igoera dezentea baita. Loiaratik Aizparaz (525 metro) gailurra inguratuz joango gara. Mendi honen gailurrak Baztango lurrekin egiten du muga. Loiaratik Urbiako lepora (431 metro) abiatuko gara. Eta lepotik lepora, hurrengoa Ibainetako lepoa izango da.\nUrbian, berriz ere Orabidearekin egingo dugu topo. Gurutzatu eta seinaleak dioen bezala, Ibainetarantz abiatuko gara. Poliki-poliki, Mendibil (617 metro) gailurra inguratuko dugu. Berehala, eskuinera borda ikusiko dugu, baina guk marka txuri-horiei erreparatuz, aurrera jarraituko dugu.\nOtadi eta hariztiak tartekatuz ibiliko gara. Behera begiratuaz berriz, Orabidea errepidea aurrez aurre izango dugu. Tarteka, Galtzada erromatar zati dotoreekin topo egingo dugu. Eta baita urarekin ere, Ibainetako erreka gainezka baitator. Oinak ez bustitzekotan, arin ibili behar!\nBidea jarraituz, belardira iritsiko gara. Belardia ezkerrera, eskuinera gure bidea eta erdi-erdian, lur gainean ikustea ohikoa ez den satorra aurkitu dugu hankaz gora. Aldapatxoa igo eta eroritako borda pasako dugu, aurrez aurre Mendibil mendia dugularik. Eta beste borda baten ezker aldetik jarraituko dugu.\nHalako batean, zein azalduko eta Etxalarren ikusitako mando eta zaldiak berriz ere, haizearen babesean. Hauek zuzenean etorri dira, mendian barrena, Orabideatik pasa gabe. Lasaitasuna nabari zaie. Laster batean, Ibainetan izango gara.\nMendibil eta Atxuri gailurren arteko lepoa da Ibaineta eta historiaz eta historiaurreaz betea dago. Trikuharria eta zenbait aztarna arkeologiko daude bertan. Lurrera begiratzen badugu, Ibainetako zelaietako lurzorua heze eta iluna dela ikusiko dugu, zohikaztegia baita.\nParez pare berriz, Atxuri mendia (756 metro) dugu. Atxuri mendian, Karlistaldiko aztarnak topa ditzakegu. Gazteleraz Peña Plata deitzen diote, arroketako mika zatiek igortzen duten distiragatik. Indarrean egonez gero, igo daiteke bertara.\nAlertzeen artetik doan bide zabala jarraituko dugu. Garai honetan, hostorik gabe daude konifero hauek. Berehala, borda bat ikusiko dugu eskuin aldean, "Gaineko borda" izenekoa, nahi izanez gero alokatu daitekeena. Borda pasa eta eskuinerantz bidezidorra hartuko dugu. Eta aurrean Zugarramurdiko etxeak ditugu berriz ere.\nGuk beti eskuin aldera joko dugu, arrastoak galdu gabe. Errekaren alde batera eta bestera ibiliko gara, baina bukaeran, erreka beti ezkerrean izango dugu. Aldapan behera jarraituz, Zugarramurdiko hilerri azpira iritsiko gara. Atzean Malkor mendia (509 metro) dugu. Hilerritik, berriz ere herriko plazara iritsiko gara Orabideatik, ibilbidea amaituaz.\nHerriak baditu hainbat eskaintza bisitarientzat, Sorginen herria bezala ezagutzen baita. Zugarramurdiko haitzuloetarako bidea herriko plazatik irteten da, bisitatu nahi izanez gero.\nOspe txarreko aberea: mandoa\nGaurko ibilbideak, ia ahantzia genuen aberea ekarri digu oroimenera. Geroz eta gutxiago ikusten dira baserri edo mendi inguruetan. Izan ere makinariak aberea ordezkatu du.\nGizakiak aspalditik ezagutzen du zaldiaren eta astoaren arteko hibridoa, eta ez alferrik, oso onuragarria baitzaio. Izan ere, mandoa oso animalia sendoa da, eta lanerako aproposa. Horregatik, munduko toki askotan erabili izan da lan gogorrak egiteko.\nNormalean, astarra eta behorra gurutzatzen dira mandoa lortzeko, astemeak zaldiaren kumea erditzeko arazo larriak izaten baititu. Mandoa antzua izaten da beti, baina, horrekin batera, ezaugarri mesedegarriak ditu. Batetik, mandoa zaldia baino gogorragoa eta otzanagoa da, eta, bestetik, astoa baino azkarragoa da eta hobeto egiten dio aurre hotzari eta hezetasunari. Gainerako ezaugarriak ere, bi espezieen arteko ezaugarrien nahasketa dira: belarriak zaldiarenak baino luzeagoak baina astoarenak baino motzagoak ditu, irrintzia eta arrantzaren arteko oihua du, eta neurria, berriz, gurasoen arrazen araberakoa izaten du.\nUretarako paregabea, aldapan gora igotzeko ahuntzak bezain trebea, oso janari gutxirekin bizirauten duena eta sekulako indarra agertzen duena. Egoera larrienetarako abererik egokiena da: basotik ikatza ateratzeko mandazainek mandoak erabiltzen zituzten, bata bestearen atzean loturik eta artilleriako kanoiak mugitzeko ere mandoak soilik erabiltzen ziren, bederatzi mando kañoi bakoitzeko.\nBaina bizitza guztian lan eta lan aritu ostean, hala ere ospe txarreko animalia da, bai zaldi, bai astoaren ondoan. Ospe txar hori, bere nortasunagatik datorkio. Izaera egoskorrekoa da mandoa, mugitzeko intentziorik ez badu, ez da mugituko. Bejondeiola!\nKanal honetan artxibatua: Zugarramurdi


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Testu-ereduak C2 Irakurmena: Gezi\nArgitaratua: ostirala, 20 maiatza 2016, 9:02\nIdazle batek, bitarteko estilistikoak baliatuz, pentsarazteko asmoarekin, aforismo-itxuran emandako gogoeta sakona ulertzea.\nArmetan arinena da gezia. Jotzen duena jotzen du, albo-kalterik eragin gabe. Jotzen duen lekuetan ere, ez du zauri larririk eragiten: azkura moduko zer bat, jomuga bete-betean jotakoan ere apenas dardar doi bat eragitera hel daitekeena.\nJaurti, berriz, nahi den lekutik, nahi den orduan eta nahi den bezala jaurti litezke geziok. Kanoiak-eta, aitzitik, eraginkorrago izanik ere, aldez aurreko prestaketa lan itzela eskatzen dute. Jaurtileku egokia arretaz bilatu, kanoia hantxe tentuz paratu, eta handik egin behar izaten da aurrerantzean tiro. Geziak, berriz, oraingo hau hemendik, hurrengo hori hortik, eta hirugarren hura handik jaurtitzeko libertatea ematen diote jaurtitzaileari.\nKanoiek-eta jomuga suntsitzea dute xede. Geziok, berriz, azkura eragitea baino ez. Berak azkura sentitzen duelako jaurtitzen du gezilariak gezia, jomugan daukanari azkura hori txertatu beste asmorik gabe.\nJomugan dituenen jomuga izatea baitu gezilariak amets. Hargatik jaurtitzen ditu gezi egonean doazenok.\nEgonean doazen geziak: Metaforismoak (2000, Alberdania)\nGezi (9-10 or.)


UPV/EHUk, 36 orduan behin, 2030eko garapen jasangarriko helburuak lortzen laguntzen duen artikulu zientifiko bat argitaratzen du - UPV/EHU\nUPV/EHUk, 36 orduan behin, 2030eko garapen jasangarriko helburuak lortzen laguntzen duen artikulu zientifiko bat argitaratzen du\n2017 eta 2018 artean, EHUagenda 2030aren ildoko 485 ikerketa argitaratu dira guztira\nLehenengo argitaratze data: 2019/09/25\nUPV/EHUk bat egin du Nazio Batuen Erakundeak Garapen Jasangarrirako 2030 Agendarekin eta giza garapena bultzatzera bideratutako ekintza unibertsal, integral eta eraldatzaileko helburuak EHUagenda 2030ean bildu ditu. Halaber, unibertsitateko kideak helburu horiek lortzeko lanean ari dira bide horiek jorratzen dituzten ikerketak eginez.\nApirilean abiarazi genuen EHUagenda 2030, Gobernu Kontseiluak onartu ondoren. Hala, UPV/EHUk onespena eman zuen gizarte konpromisoaren eta jasangarritasunaren zentzu zabalenean aurrera egiten jarraitzeko, eta bat egin zuen Nazio Batuen Erakundeak 2015ean Agenda 2030aren bidez ezarritako hamazazpi Garapen Jasangarriko Helburuetako (GJH) hamabirekin. Gainera, UPV/EHUk beste bat gehitu du: hizkuntza eta kultura aniztasuna bermatzea, Unescok zehaztua eta Munduko Hizkuntza Ondarearen UNESCO Katedraren bidez sustatua. EHUagendak 12+1 GJH bete nahi ditu helburu espezifikoen, ekintzen eta horien aurrerabidea neurtzeko aukera ematen duten adierazleen bitartez, bai eta helburu bakoitzarekin lotuta unibertsitatearen hasierako egoerari buruzko diagnosia eginda ere. Hasierako egoera zehazteko, egileen artean UPV/EHUko kideak zituzten eta 2017an eta 2018an klima babesteko ekintzarekin lotutako helburuak betetzen lagunduko zuten argitalpen zientifikoak bilatu zituzten.\nEginkizun horretan emaitza bikainak izan zirenez, UPV/EHU konprometitu den beste 12 GJHetara zabaldu zen bilaketa. Emaitza azpimagarriak izan dira eta erakutsi dute UPV/EHUn kalitatezko ikertaldeak daudela eta garapen jasangarriarekin konprometituta daudela jakintzaren ia alor guztietan: bi urte hauetan 485 argitalpen izan dira, hau da, 36 orduan behin UPV/EHUk GJHetan laguntzen duen artikulu zientifiko bat argitaratzen du. Horien artean nabarmentzen dira hurrengo GJH hauekin lotutako argitalpenak: klima babesteko ekintza (81 argitalpen), energia eskuragarria eta ez-kutsatzailea (75), osasuna eta ongizatea (62) eta hizkuntza eta kultura aniztasuna (62).\nUPV/EHU konprometitu den Garapen Jasangarriko Helburuak\n3. Osasuna eta ongizatea 29 33\n4. Kalitatezko hezkuntza 21 27\n5. Genero berdintasuna 16 12\n7. Energia eskuragarria eta ez-kutsatzailea 27 48\n8. Lan duina eta hazkunde ekonomikoa 6 8\n9. Industria, berrikuntza eta azpiegitura 12 14\n10. Desberdintasunak murriztea 6 8\n11. Hiri eta komunitate jasangarriak 9 6\n12. Ekoizpen eta kontsumo arduratsuak 15 15\n13. Klima babesteko ekintza 49 32\n16. Bakea, justizia eta instituzio sendoak 12 8\n17. Itunak helburuak lortzeko 6 4\n17+1 Hizkuntza eta kultura aniztasuna 26 36\nGUZTIRA 234 251\n2017 eta 2018ko argitalpenak GUZTIRA 485\n“Unibertsitateek gaur egun erabiltzen ditugun teknologia nagusiak garatzen lagundu dute, eta GJHek planteatzen dituzten berrikuntza teknologikoak eta sozialak lortzen ere lagun dezakete. Ildo horretan, erronka handiei aurre egiteko, ezinbestekoa da ezagutza mobilizatzea eta agregazio ahalmenak aktibatzea, lankidetzaren eta diziplinartekotasunaren ikuspuntutik”, azaldu du Estíbaliz Sáez de Cámara Oleagak, UPV/EHUren Jasangarritasuneko zuzendariak.\nGJHekin lotutako argitalpenen zerrenda esteka honetan kontsulta daiteke:\nInprimatu UPV/EHUk, 36 orduan behin, 2030eko garapen jasangarriko helburuak lortzen laguntzen duen artikulu zientifiko bat argitaratzen du


Sakelako erabileraren kontrolerako aplikazioak | Kontaizu\nSakelako erabileraren kontrolerako aplikazioak\nGehiegizko konektibitateak, alde guztietatik, alerta argiak pizten ari da. Haur eta gazteen artekoan ez ezik, mugak jarri nahi dituzten helduek, bere buruak ere konektibitate horri lotuta sentitzen dute. Konektatuta ez egonagatik zerbait galtzearen beldurra edo abstinentzia adierazten dute, beraien bizi-kalitaterako eta pertsonen segurtasunerako arazoak sortuz.\nHorren aurrean, sakelakoarekin dugun harreman hori kudeatzen laguntzen diguten jarrerak eta tresnak agertzen ari dira. Soluzio partzialak kasu askotan, baina arazoa mahai gainean jarri behar dela adierazten dutenak.\nGoogleko, Facebookeko eta Interneteko erraldoi handietako langile ohiez osatutako ingeniari talde batek, aplikazio hauen diseinuzko adikzio mekanismoak salatzen hasi dira. Aplikazioak garatzeko garaian, horiek gure arreta eta denbora erakartzeko diseinatuta daudelako. Diseinu horren helburua ez da aplikazioak bere funtzioak hobeto burutzea, funtzio horiek ezinbestekoak dira ahalik eta gehien aplikazioan trabatuak gelditzeko.\nTristan Harris softwarearen garapen etikoan ingeniaria da eta Time Well Spent izeneko mugimendu globalaren banderaduna. Teknologia nola eraikitzen den kontziente egin nahi du jendea, erabilerari buruzko erabaki hobeak har ditzaten. Humane Tech gunean, konpainiei eta pertsonei laguntzeko zerbitzuak eskaintzen dituzte, teknologia nola eraikitzen den ulertzeko, besteak beste, modu orekatuan nola erabili erabakitzeko.\nEnpresak beraiek ere konturatu dira, oreka ezinbesteko baten beharraz eta orain Googlek adibididez, bere sistema eragilearen Android P bertsiotik aurrea Ongizate digitalerako funtzioak txertatuko dituela adierazi zuen.\nGehitutako tresna hauei esker, jasotzen ditugun notifikazioak, egiten ditugun desblokeo kopurua eta horiek guztiak kudeatzeko aukera ematen zaigu. Egunero gehien erabiltzen ditugun aplikaziok ikusi eta horietako bakoitzean pasatzen dugun denbora ere ikus dezakegu. Nahi izanez gero, aplikazioei denbora mugak eta notifikazioetan murriztapenak ezarri ditzakegu. Horretaz gain, sakelakoarekiko menpekotasuna murrizteko beste murriztapen batzuk ere ezartzeko aukera ematen du, esate baterako, gauean pantailako koloreak kentzea edo ordu batetik aurrera notifikazioak itzaltzeko aukera. Antzekoa egiten duten beste aplikazioak ere agertu dira, hala nola, Quality Time Android edo Moment, iOSentzat. Gehienek aukera hauek behintzat eskaintzen dituzte:\nKontrol panela dute: aplikazio bakoitzean igarotako denbora, jasotako notifikazioak eta eginiko desblokeoak ikusteko.\nGehienezko denbora mugak: tenporizadoreak ezartzeko aukera ematen dute.\nEz molestatu modua: notifikazioak itzali edo mugatzeko aukerarekin.\nWind down funtzioa: dizdira jaitsi edo aplikazioak kolorez aldatzen dira deskantsatu beharko genukeela gogorarazteko.\nSakelakoaren erabilera gehiegizkoari lotuta arazo oftalmologikoak ere agertzen ari omen dira, baina hori baino, beste arazo batzuk largiagoak dirudite. Royal Society of Public Health eta Cambridgeko Unibertsitateak egindako ikerketa baten arabera, Instagramen, Facebooken edo Snapchaten bi ordu baino gehiago ematen dituzten gazteak, antsietate eta depresio sintomak pairatzeko joera handiagoa dute.\nTalde oso txiki bati lotutako ikerketa xumeago eta gertuago batean Mattin Solis Uitzik, korporazio handien boterea eta gazteengan duten eragina aztertzen saiatu zen, UEUk eta EHUk antolatzen duten HEZIKT berezko tituluko lan batean. 15-16 urteko hamalau gaztek sakelakoa zertarako erabiltzen duten neurtzen duen Quality Time aplikazioa instalatu, galdetegi bat bete eta 11 egunetan zehar jazotakoa bildu zuten. Esperimentua, taldean hasi aurretik jaso zuten informazioa eta jasotako datuen artean irakurketa kritiko batekin amaitu zuten.\nSakelakoa, batez beste lau orduz eta zazpi minutuz erabiltzen dutela ikusi zuten. Erabiltzen dituzten aplikazioen artean, Instagram, Youtube, Whatsapp, Netflix, Snapchat eta Twitter izan dira ordena horretan gehien erabilitakoak. Hasieratik zuten erabileraren pertzepzioa eta ondorengo errealitateak, bat ez zetozela ere ikusteko aukera eman zien esperimentuak haiei. Pribatutasunaren kezka ere agertu zuten eta kontrolatuak bizi direnaren iritzia ere zabaldua da askoren artean. Badakite baita ere, batzuek behintzat, sare horietan agertzen diren iragarkiek eragina dutela haiengan. Horixe aldatu egin nahiko lukete askok.\nAipatu ditugun aplikazioak partxeak dirudite, gure sozializazioa zeharo aldatu duten gailuaren aurrean. Kontzientziaziorako balio dute, hurrengo pausoa, kontrol gehiago eskuratzearena, gure esku gelditzen da.\n2019, Abuztua 01


Hamar urte - - Karkara.eus\nEli Huegun 2021-12-05 12:11\nKARKARA aldizkariko azaroko zenbakian honako iritzia plazaratu zuen Eli Huegun iritzi emaileeak.\nBadaramatzagu egun mordoxka bat azken hamar urte hauen bilakaera jasotzen duten artikuluak bazter guztietatik ateratzen zaizkigula. Ba, barkatu, baina hau beste bat gehiago izango da.\nZertan aldatu garen baino, zertan eboluzionatu dugun pentsatzea zuzenagoa iruditu zait. Aldaketak zenaren eta denaren arteko diferentzia markatzen du, eta egia esanda, bat-bateko\nhausturarik egon ezean, ezin jakin iraganaren eta orainaren arteko muga hori non jarri.\nBide horretan, lagun batek duela hamar urteko talde argazki bat bidali dit, eta itxuraz behintzat, aldea nabarmena da. Asko pentsatu gabe esan diot ez naizela kontziente izan aldaketa horiez. "Nola ez ginen ba aldatuko? 20 urte genituen, eta orain 30 ditugu", erantzun dit. Eta arrazoi du, eboluzioa konstantea da.\nEgunerokotasunean sartuta agian ez zara konturatu, baina batzuetan komeni zaigu pixka bat gelditu eta iragandakoaz pentsatzen jartzea. Duela hamar urte nahiko genukeen gaur gauden lekuan egon?\nSozialki moldatu gara. Mainstream hitza (korronte nagusia, ingelesez) mainstream bihurtzear zen (kar-kar-kar); eta nago, zer zen orduan korronte nagusi eta zer den orain aldatu dela.\nDesberdinari barre egitea mainstream zen, eta orain hori kuñadismoa da. Lehen ere bazela iruditzen zait, baina ez genion hala deitzen, eta orain bai.\nAlboratutako errealitateak lortu dugu zentrora ekartzea, ahotsa hartzea eta bizipenak aldatzea. Mainstream zena hain mainstream ez izatea.\nBide honetan gustatu zaizkit gertatutako gauza asko. Egin ditugun gauza asko. Adibidez, gustatu zait kirolak izan duen bilakaera; gaztetxoek ageriko emakume erreferente gehiago dituzte eta hedabideek eurei buruz hitz egiten dute. Asko falta da oraindik, baina hasi da hazia loratzen.\nOsasun mentalaz ere hitz egiten da publikoki, eta tabua askoz ere gutxiago da tabu. Dibertsitatea gehiago onartzen da, eta arrazakeria kasuak, justifikatu baino seinalatu egiten dira. Pertsona askoren bizia hobetu du horrek guztiak, eta gure gizartea ere bai. Ez da gutxi.\nHamar urte hauetako bidearekin gustura sentitu ote zaren galdetu dut lehen, zinez espero dut baietz erantzungo zeniola. Hala bada, bejondeizula. Zalantzatan bazabiltza, alabaina, pentsatu kontua, ahal den bitartean behintzat, mejora egitea dela. Biharko atzo da gaur.


San Martingo auzian Udal Gobernuaren alde egin du Euskal Herriko Auzitegi Nagusiak — Berbia\nSan Martingo auzian Udal Gobernuaren alde egin du Euskal Herriko Auzitegi Nagusiak\nPlan partzialaren inguruan EAJk jarritako helegitea atzera bota du\nGaia, aurreko legealditik dator. San Martingo plan partziala aldatzearen inguruan legearen interpretazio ezberdinak sortu ziren udalbatza osatzen zuten bi taldeen artean eta EAJk auzitara jotzea erabaki zuen.\nIazko uztailean EH Bilduren udal gobernu taldeak erabakitako plan partzialaren aldaketaren babesean, San Martinen eraikitzeko falta ziren 83 etxebizitza libreen ordez, azalera txikiagoko 132 etxe eraikiko dira. Kopurua handitu arren, etxebizitzen tamaina murrizten denez San Martingo plan partzialak hasieran jasotzen zuen eraikigarritasuna ez da aldatzen. Onartutako aldaketari esker 132 etxebizitza horiek prezio mugatukoak edo tasatukoak izatea eta hasita zeuden urbanizazio lanak amaitzeko epeak finkatzea lortu zuen udal gobernu taldeak.\nBaina EAJren udal taldeak erabaki horrekiko ezadostasuna agertu zuen. Jeltzaleen uztez, San Martinen eraikiko diren 49 etxebizitza gehigarri horien % 65, hau da, 32 etxebizitza, babes ofizialekoak izan beharko lirateke 1994ko legearen arabera.\nIka-mika luzea eragin zuen gai honek udal gobernua eta oposizioaren artean iazko udaberrian. Ados jartzen ez zirenez, EAJk auzitara jotzea erabaki zuen, EH Bilduk hartutako erabakia baliogabetzea eskatuz. Baina pasa den uztailaren 14an Euskal Herriko Auzitegi Nagusiak arrazioia eman dio udal gobernu taldeari EAJren helegitea atzera botaz. Jeltzaleek epaia ez dutela errekurrituko jakinarazi dute.


Ze plan astebururako? Zubiak asteburu luzea oparitu badizue adi, badago disfrutatzeko nahi adina plan! https://www.gaztezulo.eus/albisteak/ze-plan-astebururako-43 https://www.gaztezulo.eus/albisteak/ze-plan-astebururako-43/@@download/image/bacf23e3e9921f3bf354f590c599e9d7.jpg\nZubiak asteburu luzea oparitu badizue adi, badago disfrutatzeko nahi adina plan!\nELORRIO: "Atte hil aurretik"\nAktore bakarra, Miren Tirapu. Hiru pertsonaia. Objetuen erabilpen eta argi jokoen bitartez, publikoak espazio eta garai desberdinetatik bidaiatuko du. Arriola antzokian duzu zita, ostiralean, hilak 13, 20:30ean.\nSinopsia: Anek gauero ipuin bera entzuten zuen amona Masusen ahotik. Bi hilabete igaro dira ordea historio hori azkenekoz entzun zuenetik.\nIhauteriak hemen dira berriz eta urtero bezala Erremosenea baserriko harategian ospatzeko erabakia hartuko du Anek. Bere amonak utzitako hutsuneak eta ihauteriek sakonki zirikatuko dute Ane, oheratzean entzuten zuen ipuin hark ezkutuan zeraman benetako esanahia agerian utziz.\nHilaren 13tik 14ra, musika elektronikoaren festa handia egingo dute Gasteizen; Mugako. Artiumen eskainiko dituzte kontzertuak, eta sekulako egitaraua prestatu dute. Informazio gehiago nahi duzu? Sakatu hemen.\nDONOSTIA: BELLE SWING FESTIVAL\n20eko hamarkadara bidaiatuko dira Donostian asteburu honetan; hainbat plan antolatu dituzte, swing dantzaldiak, bisitak eta bestelako ekintzak.\nOh My Walk! Donostian ibilbide tematikoak eskaintzen dituen enpresa da, eta DBS Jaialdian zehar “Belle Époque San Sebastian” tourra egiteko aukera emango dute ostiralean, prezio murriztuan. Ordu eta laurdeneko iraupena izango dute ibilaldiok, eta hamar eta hambost laguneko taldeetan egingo dira.\nDenboran zehar egingo duten bidai horretan, XX. mende hasieran Europan modan zegoen hiria ezagutu ahalko duzue, eta Donostiako urte ospetsu eta dibertigarri horietako leku eta istorio bitxienak kontatuko dituzte. Egun berean, udaletxean, arratsaldeko 16:30tik 18:30ra, Kasinoa izandakoaren dantza aretoa ikusi eta bertan dantzatzeko aukera izango duzue, egun udalbatza areto gisa erabiltzen dena. Horrela, jaialdirako prestatzen joan zaitezke afaria baino lehen.\nLarunbateko bazkaria (14:00) Ezeiza Jatetxean izango da. Menua 20 eurokoa izango da. Begetarianoentzat aukera egongo da ere. Igande arratsaldean berriz, Donostiako Alde Zaharra bisitatuko dute, eta bertako bi tabernetako pintxoak dastatuko dituzte: Mendaur Berria eta Gandarias. Ondoren, Bulebarrera joango dira dantza egitera!\nJarraian programa osorik aurkituko duzu; informazio gehiagorako, sakatu hemen.\n10:00-11:30 · Check-in (eskura ezazu zure eskumuturrekoa lehenbailehen, La Perlako termetan izango duzun % 20ko deskontuaz gozatzeko!)\n16:30-18:30 · Udaletxea bisitatu eta dantzatu: Festarako giroa berotuko dugu!\n19:00-23:00 · Check-in (Miramarreko festaren aurretik, baita festan zehar ere)\n22:30-03:00 · Festa Miramar Jauregian The Swind Garret eta DJ Mr. Patxi "Crazy Legs"-ekin! Janzki-kodea: Charleston\n09:30-12:40 · Lindy Hop Eskolak (1. eta 2. mailak)\n12:45-13:45 · Tasters (Balboa edo Dips & Tricks)\n13:50-16:30 · Bazkaria Ezeiza Jatexean. Ekar ezazu zure txartela!\n16:00-19:10 · Lindy Hop Eskolak (3. eta 4. mailak)\n21:30-03:00 · Festa Kursaal-ean Doc Scalon's Cool Cat Combo, Professor Cunningham and his Old School, eta DJ Mr. Patxi "Crazy Legs"-ekin!\n09:30-11:35 · Lindy Hop Eskolak (3. eta 4. mailak)\n11:40-13:45 · Lindy Hop Eskolak (1. eta 2. mailak)\n13:50-14:50 · Tasters (Balboa edo Dips & Tricks)\n14:15tik aurrera · Donostiako Alde Zaharretik Pinktxoak jaten. Ez ahaztu zure tiketa!\n17:00-20:00 · Klandestinoa Boulevard-ean. Marinel-janzkera: urdina eta txuria!\nCorizonas taldeak kontzertua eskainiko du larunbatean, hilak 14, Gasteizko Jimmy Jazz aretoan. Ateak 21:30ean irekiko dituzte, eta sarrerak 15.18 eurotan salduko dira.\nIRURTZUN: 'Jainko basatia'\nTxalo produzkioen eskutik, Jainko Basatia komedia dramatikoa ikusteko aukera duzu larunbatean, 20:00etan, Irurtzungo Kultur Etxean. Bi bikote ezkondu elkartzen dira euren seme-alaben arteko liskarrak konpontzeko asmotan; izan ere, bikote baten semeak besteari eraso egin dio. Giza-legez eta edukazio handiz abiatu den bilerak beste bide bat hartuko du, elkarri kristonak eta bi esaten hasten direnean, bata eta besteen frustrazio eta mixeriak azalduz.\nTOLOSA: BERTSO TXAPELKETA NAGUSIA (SEIGARREN FINAL LAURDENA) AGORTUTA\nTolosako Beotibar pilotalekuan Bertso Txapelketa Nagusiko seigarren final laurdena egingo dute larunbatean, hilak 14, 17:00etan. Dagoeneko agortu dira saiorako sarrerak. Hauek dira lehiatuko diren bertsolariak:\nEnelo Lazkoz Martinez\nXabier Galletebeitia Abaroa


Europako gerezi-ekoizpena babesteko proiektu batean parte hartuko du Murtziak | Consumer\nEuropako gerezi-ekoizpena babesteko proiektu batean parte hartuko du Murtziak\nEkimenaren helburua barietateak eta laborantza-prozedurak klima-aldaketara egokitzea da.\nMurtziako Eskualdeko Gobernuko Nekazaritza eta Ur Sailak lankidetza zientifiko eta teknikorako Europako proiektu batean parte hartuko du, Europako gereziaren ekoizpena babesteko estrategia berriak bultzatzeko, barietateak eta laborantza prozedurak klima-aldaketara egokituz, kultur praktika jasangarriak garatuz eta kalitate handiko gereziak sustatuz.\n“Kalitate handiko gerezien ekoizpen iraunkorra Europako merkaturako” izeneko COST ekintzak, apirilean hasiko denak, lau urteko indarraldia izango du eta Europar Batasunak (EB) finantzatuko du. Murtziako Nekazaritza eta Elikadura Ikerketa eta Garapenerako Institutuko (IMIDA) Hortofrutikultura Saileko burua izendatu du Gobernu zentralak. Diego Frutos ikertzaileak, ekimen horren kudeaketa-batzordean Espainiak duen ordezkari gisa, Murtziako Gobernuak txostena egin du.\n“Murtziako eskualdea klima-aldaketaren hegoaldeko mugan dago, eta iparralderago dauden herrialdeetan datorren klima berrira egokitzeko laborategi naturala da”, adierazi zuen Frutosek. Gainera, baldintza klimatiko berrietara egokitzeko azterketek eta hotz-behar txikiak dituzten gerezi-barietateak lortzeak “etorkizunean herrialde eta eskualde hotzagoentzat balioko dute, klima berotzen ari baita”, erantsi zuen ikertzaileak.\nCOST ekintzan proposatutako helburuak lortzeko, lau lantalde eratu dira. Lehenak baliabide genetikoak aztertuko ditu; bigarrenak, berriz, laborearen ekoizpena aztertuko du, bi azpitaldetan banatuta: bata agronomiari eta fisiologiari buruzkoa eta bestea uzta ondoko kontserbazioari buruzkoa. Hirugarren lan-taldea babes fitosanitarioan oinarrituko da, eta laugarrena sozioekonomian eta emaitzen banaketan. Azken horretan, gainera, ikertzaile eta profesional gazteentzako truke-programak sartzen dira.\nEuropan eta EBkoak ez diren herrialdeetan, hala nola Turkian eta Errusian, gereziondoei buruz egindako ikerketak oso lehiakorrak dira eta gai zientifiko ugari hartzen dituzte. Diego Frutosen arabera, gereziaren ekoizpen europarraren garrantziagatik gertatzen da hori, eta Europa gereziarentzat dibertsifikazio-zentro bat delako, zeinaren jatorria Kaukasoko eskualdean baitago. Orain arte, COST Bosnia eta Herzegovina, Kroazia, Mazedonia, Frantzia, Letonia Rumania, Serbia, Eslovenia, Espainia eta Ingalaterra ekintzek bat egin dute.\nbarietateak fitosanitaria-eu klima klima-aldaketa laborantza


Jendaurrean jarraitzen du Lezoko Zaraten Ekintza Planak : Oarsoaldeko Hitza\nJendaurrean jarraitzen du Lezoko Zaraten Ekintza Planak\nUztailaren 27ra arte kontsulta daiteke Lezoko Zaraten Ekintza Plana. Herritarrek alegazioak eta ekarpenak egin ditzakete egiun horretara arte.\nLezoko Zaraten Ekintza Plana jendaurrean izango da hilaren 27ra arte. Zaraten Mapan identifikatutako iturriei erantzuna emateko baliabidea da Ekintza Plana, hiru ardatz nagusitan zehaztua.\nPlana jendaurrean dagoen bitartean herritarrek horri alegazioak eta ekarpenak egiteko aukera dute, zabalik dute hori ikusi, eta euren alea eransteko. Plana bera udalaren webgunean kontsulta daiteke, eta alegazioak aipatutako datara arte, uztailaren 27ra arte egin daitezke.\nZaraten Mapa osatzeko egindako azterketetan, zaratari dagokionez Lezo herri lasaia dela ondorioztatua dago, udalak emandako informazioaren arabera. Baina lau zarata gune edo Babes Akustiko Bereziko eremu daude zerrendatuta: GI 3440 eta GI 2638 errepideak, trenbidea, eta portua.\nErlazionatutako edukiaLezoko Zaraten Ekintza Plana, jendaurrean


Herri Ondarea :: Auzoen artean beharrak\nGaia aukeratuAgricultureNourishmentDrinksAnecdotesImprovized verse singingTraditional calendarMyths and mythologyMythological charactersIllnesses and remediesFamilyRelationship between spousesLivestock farmingFarm animalsWorking animalsShoeingBlacksmithsBlacksmithsMillsBlacksmithingClothingChildren'sIndustryFactoriesIndustryTransportChildren's gamesPopular literatureMediaRadioTelevisionHome furnishingsHome furnishingsProtection ritualsMusicLocal bandMusicNatureCalendarHuman beingsValues and beliefsInformants' opinionsCourtship and marriageShepherdingShepherdingFishingVesselFish preservationFishesFisherfolkPoliticsReligion and cultFunerary ritesDolMourninguaFuneral serviceLeisure timeSunday danceToponymyRoadBuildingsGeographical entitiesSourceRiversneighbourhoodBasque diasporaNeighbourhoodBrotherhoodsCommon landNeighbourhoods and neighbourliness\nHainbat behar egiten zan auzoen artean: sats-lorra esaten jakona (satsak ateraten), azpigarria ebagiten be bai… Eguna ipini, auzoak batu eta danen artean egiten zan. Gero meriendea egiten zan gisadua edo konejua-edo ipinita. Garia-eta be ebagiten ziran. Garia uztailean ebagiten zan. Jo egiten ziran, lehenengo harrian, gero makina txikitxu bategaz, eta gero handiago bat ekarri zan. Makina handiak, harek berak gari-garaua zakuetan sartu eta gainerakoa sabaira trailatu galtzu-galtzutan egiten eban. Baina ha ekarri eta urte bigarrenean gari gehiago ez zan erein. Orain dala berrogeta lau-berrogeta bost bat urte amaitu ziran hemen gariak.


2011/07/26 (e)ko saioa\nZerotik hiru urtera bitarteko haur eskolak\n29,06 milioi euro 0-3 urtera arteko Haur-Eskolentzat\n2 milioi euroko dirulaguntza lantegietan prestatzeko modulua burutzeko\n2.0 Eskola Proiektua\n893.528 euro Leonardo da Vinci eta Leonardo da Vinci Etengabeko Ikaskuntzaren Programarako\n825.000 Euskarazko ikasmaterialetarako\n2,275 milioi euro kultur artekotasunerako eta hizkuntza errefortzurako\nUnibertsitate Ikasleentzako Praktikak\nGobernu Kontseiluak Borondatezko Gizarte-AurreIkuspeneko Erakundeen Gaineko Lege Proiektua onartu du\nInbertsiogile pribatu batek Jaurlaritzari alokairu babesturako 4.000 etxebizitza lagatzeko kontratua Onartu da\nBotilako UHT esnea lehendabizikoz merkaturatzeko babesa\nNekazaritzaren bermerako Espainiako Funtsarekin Hitzarmena egitea onartu da eskaera bakarrean barneraturiko Lur-sailen Teledetekziorako\nEguneko behi-esne saltzaile makinak jartzeko 24.436 euroko dirulaguntzak\nDurangoko Funtzio Arloko Lurralde-Plan Partziala onartu da\nIndikoan dauden euskal atunontzietako arrantzaleen babeserako 2011rako konpromisoa 1.493.946 euroko kopuruarekin berritu da\nEusko Jaurlaritzak 340.000 euro bideratuko ditu goi-mailako kirol-lehiaketen antolamendura\nJaurlaritzak 24.000 euro bideratuko ditu ¿Vatikanoren Artxibo Sekretuko Euskal Iturrien Gida¿ egiteko\nJaurlaritzak 2012 Fundazioa eratzea baimendu du\nEusko Jaurlaritzak 86.000 euro bideratuko du HEHOBA deialdirako\nEusko Jaurlaritzak 1.000.000 euro bideratuko ditu HABEk zehaztutako euskara maila lortzen duten ikasleak diruz laguntzeko\nDeituriko dirulaguntza hauen zenbateko osoa 6.900.00 eurokoa da. Jasotzaileak zerotik hiru urtera bitarteko Haur Eskoletako titularrak diren Euskal Autonomia Erkidegoko Udalak izango dira, beti ere, aipatutako eskolak mantentzeak eragindako gastuak finantzatzearren.\nDekretua, Euskal Herriko Unibertsitateari atxikitako Munduaren Garapen eta Ekonomiari buruzko Azterlanen Unibertsitate Institutua (HEGOA) Nazioarteko Garapen eta Lankidetzari buruzko Azterlanen Unibertsitate Institutu Misto (Hegoa) bihurtzeko baimena emateko dena.\nGobernu Kontseiluak, Hezkuntza, Unibertsitate eta Ikerketa sailburuaren proposamenez, eman du Euskal Herriko Unibertsitateari atxikita dagoen Garapenari eta Munduko Ekonomiari buruzko Ikasketen Unibertsitate Institutua (HEGOA) Garapen eta Nazioarteko Lankidetzari buruzko Ikasketen Hegoa Unibertsitate Institutu bihurtzeko baimena.\nGobernu Kontseiluak, Hezkuntza, Unibertsitate eta Ikerketa Sailburuaren proposamenez, gaurko bileran onartu du 2011/2012 ikasturterako titularitate pribatuko zerotik hiru artera bitarteko haur-eskolentzat dirulaguntzak deitzen dituen Agindua.\nDirulaguntza horiek, 29,06 milioi euroko zenbateko globala dutenek, titularitate pribatuko haur-eskolak mantentzen laguntzea, familien kuotak gutxitu eta bateratzea eta zerotik hiru urtera arteko haurrentzako eskola horietan ematen diren hezkuntza eta laguntzea hobetzea dituzte helburu, dagoen eskaintza finkatzeko eta, beharrezkoa izanez gero, handitzeko asmoz.\nAgindua, Hezkuntza, Unibertsitate eta Ikerketako sailburuarena, Lanbide Heziketako heziketa-zikloetan lantokiko prestakuntzako (LP) lanbide-modulua egiteko diru-laguntzetarako deialdia egiten duena.\nHezkuntza, Unibertsitate eta Ikerketa Sailburuaren eskariz, Gobernu Bilerak Lanbide Heziketako prestakuntza zikloetan -2010/2011 epealdian- lantegietan prestatzeko (LP) modulua burutzeko laguntzetarako dei egiteari buruzko Agindu onartu du.\nDirulaguntza honek 2 milioi euroko kopurua du eta jaso ahal izateko eskaerek hurrengoa egiaztatu beharko dute: praktikak 2010eko uztailaren 1etik 2011ko ekainaren 30ra bitarteko epean (biak barne) gauzatu direla.\nDirulaguntza lantegietan prestatzeko (LP) modulua burutzen laguntzen duten eragileei zuzenduta dago. Itzuli beharrik gabeko dirulaguntzak dira eta helburu berdinetarako gainontzeko Herri Administrazioek zehaztutako bestelako laguntzekin bateraezinak dira.\nAgindua Hezkuntza, Unibertsitate eta Ikerketako sailburuarena, itunpeko ikastetxe pribatuentzat diru-laguntzen deialdia egiten duena 2.0 Eskola Proiektuan jasotako ekintzak gauzatzeko.\n2011-12 ikasturtean Derrigorrez Bigarren Hezkuntzako lehenengo kurtso irakasten duten EAEko itunpeko ikastetxe pribatuei eman beharreko dirulaguntzak, 1.300.000 euroko zenbateko globalean, deitzea du agindu honek helburu, ikastetxe horiek Informazio eta Komunikazio Teknologiak hezkuntzaren esparruan integratzeko 2.0. Eskola Proiektuan sartu ahal izateko.\nAgindua Hezkuntza, Unibertsitate eta Ikerketako sailburuarena. Ho¬nen bidez diru-laguntzetarako deialdia egiten da Leonardo da Vinci eta Erasmus azpiprogramak antolatu eta garatzeko Etengabeko Ikaskuntzako Programaren esparruan.\nDirulaguntzen deialdi honek, 893.528 euroko zenbateko globalean, Etengabeko Ikaskuntzaren programa europarren barruan onartutako proiektuak Europako Erkidegoarekin batera finantzatzea du helburu, Leonardo da Vinci eta Erasmus azpiprogramei dagozkien gaietan eta Hirugarren Mailako Lanbide Heziketari (Goi Mailako Heziketa Zikloak) eta unibertsitate-ikasketei dagozkien gaietan.\nAgindua, Hezkuntza, Unibertsitate eta Ikerketako sailburuarena, Uni¬bertsitate aurreko irakasmailetako euskarazko ikas¬material inprimatuen laguntza-bideetara dei egiten duena (EIMA I).\nGuztira 825.000 euroko zenbatekoa duten dirulaguntza horiek euskarazko irakaskuntzak ikasleei gastu gehiago ez sortzea dute helburu, erabilitako ikasmaterialaren arabera.\nErabakia, 2011n Mondragon Goi Eskola Politeknikoa Jose María Arizmendiarrieta S. Coop (IFK: F20045241) delakoari zuzeneko diru-laguntza bat emateko dena. Diru-laguntzaren zenbatekoa: 22.727 euro. Diru-laguntzaren helburua: ekipamendu zientifiko-teknologikoa eskuratzea, ikerketa-taldeei laguntzeko.\nGobernu Kontseiluak, Hezkuntza, Unibertsitate eta Ikerketa sailburuaren proposamenez, hartu du Mondragon Goi Eskola Politeknikoari 22.727 euroko dirulaguntza bat emateko erabakia, ikerketa-taldeei laguntzeko hornikuntza zientifiko eta teknologikoa eskuratzeko, “mikrofluidoen kontrolerako sistema “ bat eskuratzeko, zehatzago esanda.\nGobernu Kontseiluak, Hezkuntza, Unibertsitate eta Ikerketa sailburuaren proposamenez, gaurko bileran onartu du kultur artekotasuna sustatzeko eta hizkuntz errefortzuko programak gauzatzeko dirulaguntzak deitzen dituen agindua, 11/12 ikasturtean sartu diren ikasle berrientzat.\nAgindu honek dirulaguntzen erregimena, 2,275 milioi euroko zenbateko globalean, arautzea du helburu, ikastetxeetan kulturen arteko ikuspegia koordinatzeko eta sei urteko edo sei urtetik gorako ikasle berrientzat hizkuntza errefortzuko programak gauzatzeko. Ikasle berri horiek euskara ez jakiteari lotutako komunikatzeko arazo larriak dituzte eta hizkuntz errefortzuko plan bat behar dute 2011-2012 ikasturtean.\nErabakia, Euskal Herriko Unibertsitatearekin ikasleen irakaskuntza praktikorako lankidetza-hitzarmena sinatzeko baimena emateko.\nGobernu Kontseiluak gaurko bileran hartu du Euskal Autonomia Erkidegoko Administrazio Orokorraren eta Euskal Herriko Unibertsitatearen artean lankidetza-hitzarmen bat izenpetzea baimentzeko erabakia, ikasleen irakaskuntza praktikorako.\nBi instituzioen giza baliabideak eta baliabide materialak ahalik eta hobekien erabiltzea sustatzea du hitzarmen honek helburu, eskuratutako ezagutzak era praktikoan aplikatuz parte hartzen duten ikasleen prestakuntza indartu eta hobetzeko. Halaber, EHUko ikasleen prestakuntza praktikoa hobetu nahi da, lantokien benetako zirkunstantzietara egokituz eta ikasleen kolektiboak lan-errealitatearekin eta horren gaurko problematikarekin harreman zuzena izatea sustatuz.\nf) Erretiroek, heriotzek eta elbarritasunek edo lan-harremana amaitzea dakarten ezintasun iraunkorrek eragiten dituzten prestazioak estatutuetan edo erregelamenduetan zehaztuta dagoen moduan jasoko dira. Biziarteko errenta modura aitortu eta ordainduko dira, baina bada finantza-errentak ordaintzeko aukera ere –gutxienez hamabost urtez iraun beharko du-, umezurtz-prestazioetan izan ezik.\nErabakia, Bizkaia Esnea Koop-ari zuzeneko diru-laguntza bat emateko dena. Helburua: produktu berri bat merkaturatzea, hain zuzen ere, UHT esne botilatua.\nGobernu Kontseiluak gaurko bileran onartu du, Bizkaia Esnea Koop. enpresari 53.120 euroko dirulaguntza ematea botilako UHT eguneko esnearen merkaturatzea finantzatzeko.\nGobernu Kontseiluak horrela, Ingurumen, Lurralde Plangintza, Nekazaritza eta Arrantza sailburuak, Pilar Unzaluk emandako aginduari bide eman dio sektore horretako lehiakortasunean eragina duten ekimenak, UHT esnearen merkaturatzea kasu, indartzeko.\nErabakia, Nekazaritza Bermeko Espainiar Fondoarekin lankidetza-hitzarmena izenpetzeko baimena emateko dena. Helburua: eskabide bakarrean sartutako laguntza-erregimeneko azalerak teledetekzio bidez kontrolatzeko 2011ko lanak egitea.\nGobernu Kontseiluak gaurko bileran, nekazaritzaren bermerako espainiako funtsarekin hitzarmena egitea onartu du 2011rako, eskaera bakarrean barneraturiko lur-sailen teledetekziorako lagundutako kontrol lanak egiteko.\nPilar Unzaluk, Ingurumen, Lurralde Plangintza, Nekazaritza eta Arrantza sailburuak proposatutako hitzarmenak urtarrilaren 19ko Kontseiluko (CE) 73/2009 araudian du oinarri.\nAraudi horretan, Nekazaritza Politika Bateratuaren testuinguruan biltzen diren laguntza zuzenetarako eregimenei aplikagarri diren xedapen arruntak ezartzen dira eta nekazal lurretan kontrolak egiteko behar diren teledetekzio teknikak erabiltzeko nekazariek dituzten laguntzak ere finkatzen dira.\nHitzarmenaren arabera, lanen finantzazioa Nekazaritzaren Bermerako Espainiako Funtsarekin batera egingo da eta Euskal Autonomi Erkidegoak 76.449 euro ordainduko ditu.\nErabakia, zenbait abeltzainei zuzeneko diru-laguntza bat emateko dena. Helburua: behi-esnea ematen duten makinak ezartzea.\nGobernu Kontseiluak gaurko bileran, 24.436 euroko dirulaguntza zuzena ematea erabaki du eguneko behi-esne saltzaile makinak kalean jartzeko.\nPilar Unzaluk zuzentzen duen departamentuaren apustu sendoenetakoa da zuzeneko behi-esne salmentarena, besteak beste, bertako esne-ekoizleek, herrietako merkatuen bitartez balio erantsi garrantzitsu batekin saldu eta irteera eman diezaioketelako euren esneari.\nKalitatezko produktua da, bertakoa eta epe luzeko tetrabrik ohikoetan saltzen den esneak baino ezaugarri organoleptiko eta sentsorial hobeak dituena. Esne uperizatua da, eguneko produktuak dituen ezaugarri aberats guztiak mantentzen dituena.\nLaguntza horiek, uperizazio prozesua jasaten duen eguneko esne freskoa kontsumitzaileengana eraman ahal izateko 2010ean banatu ziren 350.000 euroko diru-laguntzen jarraipena dira.\nLaguntza horiek, Euskal abeltzaintza sektoreak bere azpiegitura eta baliabideen modernizatzeko ahaleginaren ordaina dira, batez ere, esnearen salmentaren prezio eskaxa dela eta, Europa osoan gertatzen den moduan, egindako ahaleginak nahi bezain besteko fruiturik ematen ez duenean.\nDekretua, Durangoko Lurraldearen Antolamenduko Zatiko Plana behin betiko onartzeko dena.\nJaurlaritzaren Kontseiluak, gaurko bileran, Durangoko Funtzio Arloko Lurralde-Plan Partziala (LPP) behin betiko onartzen duen Dekretua onartu du. Lurralde-Plan horretako eremuak, Abadiño, Amorebieta-Etxano, Atxondo, Berriz, Durango, Elorrio, Garai, lurreta, Izurtza, Mañaria eta Zaldibarreko udalerriak hartzen ditu.\nGobernu Batzordeak horrela, Ingurumen, Lurralde PLangintza, Nekazaritza eta Arrantza sailburua den Pilar Unzaluk aurkeztutako LPPari onespena eman dio, zeini esker, Lurralde Funtzional horretan plangintza jasangarria bermatuko den hurrengo 16 urtetan. Horretara lotu beharko dira, Udaleko Hirigintza Plan eta Araudi guztiak eta Lurralde Funtzional horretan eragina duten Lurralde Plangintzek eta beste edozein ekimenek.\nLurralde-ereduak oinarri hauek izan ditu:\n- Kokapen estrategikoagatik eta irisgarritasunagatik lurralde antolamenduan giltzarri den Durangoko Lurralde Funtzionala indartu Euskadiko eta Bizkaiako lurraldetasunaren hezurdura finkatzeko.\n- Baserrian oinarritutako nekazaritza jarduera babestea eta haranean dagoen urbanizazio handiarekin oreka eta elkarbizitza bermatzea.\n- Hiri-garapena bultzatzea baina, beti ere, lurraldearen erabilera zuhurra eginez.\n- Ibaizabal korridoriaren berkualifikazio eta lehiakortasun elementuak indartzea.\n- Ingurumena eta landa kontserbatzea: Baliabide naturalen eta baserriaren etorkizunaren babes aktiboa bermatzea, horiek baitira gure paisaiaren kalitatearen bermatzaileak.\nLPPren helburuen artean aiupa ditzakegu, bizitegirako ingurunea mantentzea; paisaia zein natura baloreak mantentzea; garraio-arteko intermodal eroso eta eragingarria lortzea; bizikletaren erabilera eta oinezkoen ibilbideak sustatzea; herritarrei ekipamendu gero eta gehiago eskeintzea; gune degradatuak birsortzea; landa ondareko eraikinak mantentzea; eta balore historiko zein kulturala duten guneak berreskuratzea.\nErabakia, Jaurlaritzaren Kontseiluarena, Echebastar Fleet, Atunsa, Pevasa, Inpesca eta Albacorari zuzeneko diru-laguntza bat emateko dena. Helburua: Euskal Autonomia Erkidegoan portu basea duten atunketari izozkailuen segurtasuna finantzatzen laguntzea.\nGobernu Kontseiluak gaurko bileran, 1.493.946 euroko dirulaguntza ematea erabaki du 2011. urtean Ozeano Indikoan lanean dauden euskal atunontzietako arrantzaleak babesteko.\nGobernu Kontseiluak horrela, Pilar Unzalu Ingurumen, Lurralde Plangintza, Nekazaritza eta Arrantza sailburuaren aginduari bide eman dio, zeinen bitartez, Eusko Jaurlaritzak, Ozeano Indikoan lanean dabiltzan eta egoitza-portua Euskadin izan eta Espainiako bandera duten atunontzietako arrantzaleak babesteko neurrien kostuaren %25 ordainduko duen.\nLaguntza horien onuradunak 10 atunontzietako eta 3 laguntzaontzietako langileak dira, zeintzuk, Eusko Jaurlaritzaren ekimenez, babeserako neurriak dituzten. Gertaerek erakutsi dutenez, gainera, neurri oso egokiak izan dira.\nBabes zerbitzu hori martxan jartzeko dirulaguntzak ematea Eusko Jaurlaritzak proposatu zien bai sektoreari baita Espainiako administrazio zentralari ere “Alakranaren” bahiketa izan baino lehen, arrantzaleek euren lana segurtasunez egiteko eta euren familiak lasai egoteko.\nErabaia, Ikerkuntza Zientifikoetako Goi Kontseiluari (Historia eta Arkeologiako Espainiako Eskola, Erroman dagoena) zuzeneko diru-laguntza bat emateko dena. Helburua: Vatikanoko Agiritegi Sekretuan Euskal Iturrien Gidaliburua egitea.\nJaurlaritzaren Kontseiluak baimena eman du Ikerketa Zientifikoetako Kontseilu Goreneko Unitateari (Historia eta Arkeologiaren Espainiako Eskola Erroman) 24.000 euroko diru-laguntza emateko, ‘Vatikanoren Artxibo Sekretuko Euskal Iturrien Gida’ egin dezan. Proiektu honen helburua da ikertzaileen eskura eta herritar ororen eskura jartzea Vatikanoren Artxibo Sekretuan Euskal Herriari buruz dagoen informazioa.\nProposamena Vatikanoren Artxibo Sekretuko Erdi Aroko funtsetan zentratua dago, bera baita munduko dokumentazio historikoari buruzko egitura administratiborik handiena.\nIberiar Penintsulako erresumei buruz Vatikanoan dagoen dokumentazioa oso-oso ugaria da, baina ez da oso ezaguna. Horregatik, diru-laguntza honi esker, Araba, Gipuzkoa eta Bizkaiko erdi aro beranteko dokumentazio osoa bilatzeari ekingo dio zientzialari-talde batek, agiri horiek fotokopiatu eta euskarri digitalean biltzeari, eta Artxiboko funtsak antolatzeko eskema bat lantzeari, bai eta garai hartako dokumentazioa aztertzeari, lanerako fitxa-ereduak sortzeari eta fitxa horiek egiaztatzeari ere, gerora erabil daitezen.\nEusko Jaurlaritzak egokitzat jo du Kultura Sailaren bidez nortasun juridiko propio eta independentea duen entitatea eratzea. Fundazioaren helburua Kulturen, Bakearen eta Askatasunaren Nazioarteko Urtea antolatzea izango da; hain zuzen, «ospakizun hori behar bezala taxutzeko administrazioarekin, plangintzarekin, exekuzioarekin eta kontrolarekin lotutako kudeaketa guztiak egitea».\nGobernu Kontseiluak Kultura sailburuaren agindu bat onartu du, hain zuzen, euskarazko hedabideetan hobekuntza-azterketak egitea helburua duten egitasmoei zuzendutako diru-laguntzak emateko modua arautu eta deia egiten duena (HEHOBA deialdia). Deialdi honetako diru-laguntzetarako aurreikusitako kopurua 86.000 euro da.\nHEHOBA deialdiaren xedea honako hau da: euskara hutsezko hedabideetan egin beharreko hobekuntza-azterketen gauzatze-lanak ahalbideratzea. Aginduari dagokionez, hedabideak bi multzotan banatzen dira:\na) Toki aldizkariak eta toki telebistak, gehienez ere 4 azterketa.\nb) Gainerako hedabideak, gehienez ere 2 azterketa.\nAztergaiak, berriz, honako hauek izango dira:\n1.- Hedabidearen planteamendua digitalizazioaren inguruan.\n2.- Hedabideari zuzendutako hobekuntza-proposamenak identifikatzea.\n3.- Hedabideari buruzko lan-ildo berrien potentzialitatea eta egingarritasuna lantzea.\n4.- Hedabidearen posizionamenduaren eta hartzaile potentzialarekiko harremanaren diagnosia egitea.\n5.- Hedabidearen merkatuari dagokion azterketa.\n6.- Hedabidearen finantzaketa propioa hartzeko proposamena lantzea.\nGaurko bilkuran, Gobernu Kontseiluak 2010-2011 ikasturtean HABEren euskara-mailak edo horien baliokideak gainditu dituzten ikasleentzako laguntzak jasotzeko baldintzak eta deialdia egiten duen HABEren zuzendariaren Ebazpena onartu du. Aurten 1.000.000 euro erabiliko dira.\nGaur onartu den ebazpenak arautzen dituen laguntzen jasotzaileak helduei euskara irakasten dieten euskaltegi publikoetako ikasleak izango dira, pribatu homologatuetakoak eta euskararen auto-ikaskuntza ematen duten zentro homologatuetakoak. Laguntza jaso ahal izango dute 2010eko martxoaren 23tik 2011ko abuztuaren 31ra arte euskaltegi batean matrikulatuta egon diren ikasleek, baldin eta HABEren euskara-mailak edo horien baliokideak egiaztatu badituzte 2010eko bigarren deialdian edo 2011ko lehenengo deialdian. Halaber, honako laguntza hauek jaso ahal izateko, ikasleek matrikula beren kontu ordaindua behar dute izan:\nDeialdiaren kopurua 1.000.000 euro\nHABEren 1. maila edo baliokidea 500 euro\nHABEren 2. maila edo baliokidea 400 euro\nHABEren 3. maila edo baliokidea 100 euro\nHABEren 4. maila edo baliokidea 100 euro\nDirulaguntza 2011ko irailaren 6tik urriaren 5era bitartean eska daiteke, ohi den bezala, Internet bidez. Eusko Jaurlaritzaren asmoa da emandako laguntza guztiak 2011. urtea amaitu aurretik ordaintzea.


Orgeux - Wikipedia, entziklopedia askea.\nJean-Pierre OPPLERT (2014-2020)\n47° 21′ 44″ N, 5° 09′ 15″ E / 47.3622°N,5.1542°E / 47.3622; 5.1542Koordenatuak: 47° 21′ 44″ N, 5° 09′ 15″ E / 47.3622°N,5.1542°E / 47.3622; 5.1542\nSaint-Julien, Varois-et-Chaignot, Arceau, Arc-sur-Tille eta Couternon\nOrgeux Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 488 biztanle zituen.\n2007an Orgeux udalerrian erroldatutako biztanleak 450 ziren. Familiak 167 ziren, horien artean 23 pertsona bakarrekoak ziren (4 bakarrik bizi ziren gizonak eta 19 bakarrik bizi ziren emakumeak), 62 seme-alabarik gabeko familiak ziren, 70 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 170 etxebizitza zeuden, 167 familiaren etxebizitza nagusia ziren eta 4 hutsik zeuden. 168 etxeak ziren eta 2 apartamentuak ziren. 167 etxebizitza nagusietatik 150 bere jabearen bizilekua ziren, 14 alokairuan okupaturik zeuden eta 3 doan lagata zeuden; 2 etxek bi gela zituzten, 10 etxek hiru zituzten, 36 etxek lau zituzten eta 119 etxek bost zituzten. 154 etxek euren parking plaza propioa zuten azpian. 52 etxetan ibilgailu bat zegoen eta 111 etxetan bat baino gehiago zituzten.\nOrgeux udalerriko biztanleria-piramidea 2009an .\n2007an lan egiteko adina zuten pertsonak 299 ziren, horien artean 215 aktiboak ziren eta 84 inaktiboak ziren. 215 pertsona aktiboetatik 207 lanean zeuden (105 gizon eta 102 emakume) eta 8 langabezian zeuden (4 gizon eta 4 emakume). 84 pertsona inaktiboetatik 43 erretiraturik zeuden, 30 ikasten zeuden eta 11 "bestelako inaktibo" gisa sailkaturik zeuden.\n2009an Orgeux udalerrian 174 unitate fiskal zeuden, 475 pertsonek osaturik. Pertsona bakoitzeko diru-sarrera fiskalaren mediana urteko 23.441 euro zen.\n2007an zeuden 14 komertzioetatik, 5 eraikuntza enpresak ziren, 3 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 2 igeltseroak ziren eta 2 iturginak.\n2000. urtean Orgeux udalerrian 3 nekazaritza-ustiategi zeuden, 420 hektarea erabiltzen.\nVarois-et-Chaignot (2,1 km)\nCouternon (3,1 km)\nArc-sur-Tille (3,7 km)\nArceau (3,8 km)\nSaint-Julien (4,3 km)\nBrognon (4,7 km)\nClénay (5,3 km)\nRuffey-lès-Echirey (5,5 km)\nBretigny (5,8 km)\nBNF: 15250756s (data)\nOrriaren azken aldaketa: 15 iraila 2020, 15:10.


Udalak boluntarioak eskatu ditu adinekoen laguntza beharrei erantzun ahal izateko - Uztarria (Azpeitia)\n2020ko mar. 13a, 15:35\nKoronabirusak ezohiko egoera sortu du herrian, eta horrek, ezohiko neurriak hartzera bultzatu du Azpeitiko Udala ere, herritarren osasuna babesteko helburuarekin. Birus horren aurrean adinekoena da kolektiborik zaurgarriena, eta Eusko Jaurlaritzak eta Gipuzkoako Foru Aldundiak helarazitako gomendioak eta ezarritako protokoloak aurrera eramateaz gain, udalak aparteko neurri batzuk hartzea erabaki du.\nHala, 65 urtetik gora dituzten herritar guztiei gutun bana igorriko die udalak, etxetik ez daitezela irten eskatzeko. "Badakigu horrek behar batzuk sortuko dituela; esaterako, erosketak edo beste hainbat gauza egiteko laguntza beharko dutela", adierazi du Nagore Alkorta alkateak.\nUdalak hainbat langile bideratuko ditu behar horiei erantzutera, baina egoerak udalaren gaitasunak gaindituko dituela ziurtzat jotzen dutenez, herritarrei laguntza eskatu die erakundeak. Hain zuzen ere, adinekoek izan ditzaketen laguntza behar horiei erantzuteko prest dauden boluntarioak eskatu ditu. Laguntza behar dutenen eta laguntzeko prest daudenen zerrenda osatzeko bi telefono zenbaki (943-54 79 83 eta 943-15 71 92) eta helbide elektroniko bat (gizarte@azpeitia.eus) jarri ditu udalak herritarren zerbitzura.\nEskolak itxi izanak kontziliaziorako arazoak sortuko dituela ere badakite udal ordezkariek, eta horri nola erantzun aztertzen ari direla adierazi du Alkortak. "Enpresei eskatu nahi diegu malgutasunez jokatzeko eta langileei behar dituzten baimenak hartzeko erraztasunak emateko, guk udal langileei eman dizkiegun modu berean".\nMomentuz herrian kutsatutako inor ez dagoela ziurtatu du Alkortak, eta herritarren jarrera eskertu du, "arduraz" jokatzen ari direlako.\nBetikue | 2020-03-14 : 14:30\nNagore...umeen parkeak prezintatzeko asmoik ez?pasa zaitez zure auzokotik...ta de paso terrazan trago koxkor bat hartu...toki libreik badakazu...


Batallones recorren por segundo año las calles de Bilbao: ALARDE ANTIFAXISTA 2020 – Ecuador Etxea\nInicio/Antifascismo, Autodeterminación, Bilbao, Coronavirus, Ezkerraldea/Batallones recorren por segundo año las calles de Bilbao: ALARDE ANTIFAXISTA 2020\nComunicado: Ha pasado un año. Sin darnos cuenta, a toda velocidad. Un año desde que hicimos realidad con firmeza, ganas e ilusión en las calles de Bilbo un sueño que pudo no haber sido más que una simple ocurrencia. Un año desde que empezásemos a darle forma al sueño y creásemos, estructurásemos y llevásemos a cabo la iniciativa popular Alarde Antifaxista y nos sintiésemos tan orgullos@s y content@s de haber conseguido, desde nuestra humildad, reflejar sobre la rutina gris un nuevo rayo de luz lleno de futuro y esperanza.\nKomunikatua: Urtebete joan egin zaigu. Konturatu gabe, ziztu bizian. Urtebete burutazio soil bat izan zitekeen amets bat irmotasunez, gogoz eta ilusioz Bilboko kaleetan gauzatzeari ekin genionetik. Urtebete ametsari forma eman eta Alarde Antifaxista herri ekimena sortu, zabaldu, egituratu eta burura eraman genuenetik eta egindako lanaz horren harro eta pozarren sentitu ginenetik, gure apaltasunetik, egunerokotasun grisaren gainean etorkizunez eta itxaropenez beteriko argi izpi berri bat islatzen lortu genuelako.\nUrtebete joan egin zaigu. Iazko Alardean, batasuna eta ekimen zehatzerako borondatea eta gogoa agertzearekin batera, ekimen antifaxista honek plazaratzen duen irakurketa eta bere izaeraren ezaugarriak definitu genituen. Klase Borroka ardatz duen Borroka Antifaxistaren baitan kokatzen da gure ekimena eta horrexegatik salatzen ditugu kapitalismoak eragindako askotariko zapalkuntzak, sarraskiak eta suntsiketa. Oroimen historiko bizitik abiatzen den ekimena da gurea, gure aurreneko borrokalari antifaxista guztiek utzitako ondarea aldarrikatu eta kaleratzearekin batera, eurek abiarazitako borrokaren zentzua, helburuak eta duintasuna erabateko gaurkotasuna dutela agerrarazteko beharra sentitzen dugulako. Batasuna bide eta xede duen ekimena, jakin badakigulako borrokarako borondatea dugun guztion ardura dela antifaxismoa indartzen jarraitzea, faxistei aurre egiten eta egurra ematen jarraitzea, borroka honetan bat garela barneratzea.\nUrtebete joan egin zaigu. Eta ez edonolakoa. Iaz burutu genuen lehenbiziko Alarde Antifaxistan adierazi genuen guztia berrestearekin batera, urte honek emandakoari errepaso laburra ematea egokitzen zaigu oraingoan. Basakeri inperialista salatzen genuen eta beste urtebetez mantendu baino, areagotu egin da denon bistara. Estatu burgesek askatasun eta eskubide politikoen eremuan ezarritako muga berriak salatzen genituen eta urtebete beranduago, gure eskubide eta askatasunak non geratu ote diren galdetzen diogu gure buruari. Lan baldintzen eta esplotazioaren etengabeko eta mugarik gabeko okertzea salatzen genuen eta azken urte honetan zer-nolako atzeraldia pairatzen ari garen dakigu gure bizitza aurrera ateratzeko soldatapeko esklabutzaren arauen eta lan-merkatu kapitalistaren terrorismoaren menpe gauden langile guztiok. Gure herriak pairatzen duen zapalkuntza nazionala, preso politiko eta sozialen egoera eta bizi baldintzak, gurea bezalako langileriaren parte diren eta Mendebalde inperialistak txirotuta eta umiliatuta mantendu nahi dituen munduko txoko guztietako migranteen egoera anker eta lotsagarria salatu genituen ere, beste askorekin batera.\nUrtebete joan egin zaigu, bai, eta egiten genuen irakurketaren zuzentasuna eta baliagarritasuna zalantzan jartzerik ez dago.Zoritxarrez, urtebete honetan zehar ezagutu, bizi eta pairatu behar izan dugun guztia arduratzen da herri ekimen antifaxista honek egiten zuen irakurketa berresteaz. Zabor historikoa da kapitalismoa. Goia jo duen eta menperakuntzan, zapalkuntzan, pribilegioetan eta gizarte mailakatzean oinarritzen den sistema honek bizi duen itolarria, zapaldutako herrioi eta desjabetutako klase sozial esplotatuoi urtebetean eta dekretuz inposatu dizkigun neurri ikaragarrien tamainakoa da. Covid-19a, Coronavirus ospetsua da aitzakia oraingoan. Langileok osatzen dugun herri ekimen antifaxista bat da gurea, ez epidemiak edo birusen mutazioak aztertzen dituen zientzia elkargo bat. Baina horrek ez du esan nahi, gaiaren inguruko interpretazioak egiteko orduan gutako bakoitzak izan ditzakeen zehaztasunak alboratuz, mundua menperatzen duten talde monopolista handienek kudeatzen duten jokaldi honen atzean dagoen guztiaz eta erakarri digunaz ohartzeko adimen nahikorik ez dugunik. Ez gara ergelak, eta ederki dakigu kapitalismoak nozitzen duen hil ala biziko krisialdiaren kudeaketa eta sistemaren behin betikotzea bermatzeko bidea bakarra dela: suntsiketa mantentzen jarraitzea, bere abiadura igoaraziz. Edozein suntsiketa, zeinena berdin die: bonbardaketak edo langileak masiboki kaleratzea. Saldu ezin daitekeen gainprodukzio guztia suntsitzea edo herrialde oso batena adostea bere berreraikuntzarekin espekulatzeko. Covid19aren agerpenak egoera honi guztiari dimentsio ezezagun berri bat eman dio eta kapitalismoaren degradazio eta miseria maila denon bistara utzi ditu. Mundua kontrolatzen eta suntsitzen duten monopolisten esanetara dauden gobernuek eta estamentu guztiek -ekonomikoak, militarrak eta, osasunaren eta giza eskubideen mozorroa jantzi arren zapalkuntzaren lehen mailako ardurako adar bilakatu direnak- indarrez eta dekretuz inposatutako neurriak, propaganda eta alarma egoera zapalduon pentsatzeko ahalmena indargabetzeko helburua daukate. Mezu bakarra, pentsamendu bakarra. Izua hedatuta dago, errepresioak mugarik ez du. Botere eta estatu burgesek baimendutako bozemaleen ahotan elkartasuna, ardura kolektiboa edota kontzientzia soziala hitzen atzean zer izkutatzen den ez ikusteko bezain itsu ez gaude. Faxismoa da atzerabueltarik gabeko deskonposizio fasean arnasestuka dagoen sistema honen oxigenoa. Menperakuntza mantentzen jarraitzeko eta munduan zehar gertatzen ari diren eta etortzear dauden herri altxamenduak, nekazarien matxinadak, langileriak gidatutako prozesu iraultzaileak edota basakeri inperialistak, pobreziak eta bazterketak eragindako asaldura soziopolitikoak itzaltzen eta kontrolatzen saiatzeko behar dute faxismoa. Eta XXI. mendeko faxismoak Covid19a bezalako aitzakiak erabiliko ditu, geldiezina den haserrearen eta aldaketaren norabidea desbideratu aldera. Berriro ere argi eta ozen esaten diegu faxistei eta bere soldatapeko txakur guztiei aurrean izango gaituztela eta 1936ko gudari eta milizianoak bezala, borrokarako prest, aurrez aurre, izango gaituztela, beharrezkoak izango diren bitarteko guztiekin.\nUrtebete joan zaigula diogu. Eta oroimen historiko antifaxista biziak eramango gaitu berriro ere Bilboko kaleak zeharkatzera, gure aiton-amonen erakutsitako borrokarako grina, ausardia, irmotasuna eta eskuzabaltasuna harrotasunez gogora ekartzera. Alta, epe luzeko oroimenak ezin du urtebetean gertatutako guztia ahaztu, aldarrikatzen dugun zapalduon eta esplotatuon memoria bihotz, burmuin eta odol bereko bloke hautsiezina delako.\nGogora ekarri nahi ditugu Covid19aren agerpenetik eta salbuespenezko neurrien ezarpenetik, hauek aitzaki hartuta sortutako egoerek gehien kolpatutako gure klaseko anai-arrebak: lehenik eta behin, bizitzaren azkenengo egunak abandonu egoeran, bakardadean edo isolatutako erresidentzietan eman dituzten eta ematen dituzten langileriaren aiton-amonak. Gogora ekarri nahi ditugu merkatuaren baldintza berriak argudiatuta terrorismo burgesak kaleratu dituen eta lanik gabe eta bizi ahal izateko oinarrizkoena dena ordaintzeko zailtasun gehiagorekin edo ordaindu ezinik geratu diren langile eta familia guztiak. Gogora ekarri nahi ditugu kalean, soinean daramatenarekin, geratu diren guztiak eta nola ez, beste urte batez, bere bizitzaren azken arnasa lanpostuan eman duten guztiak. Gogora ekarri nahi dugu munduko bazterretan eta itsasoetan noraezean dabiltzanak, munduko langileriaren familia handi hori, errefuxiatuak, migranteak, desjabetuak, inperialismoak sorraratzen dituen infernu guztietatik ihesi doazen guztiak.\nGogora ekarri nahi dugu, espetxe barruan jarraitzen duten gure anai-arreben tinkotasun mezua. Gure kaleko borroka bere garrasiaren oihartzuna izaten mantendu behar da. Gogoan ditugu urte honetan zehar gutxieneko eskubideak aldarrikatuz preso sozialek buruturiko txandakako borrokaldi ezberdinak eta irailaren 1ean abiatutako txandakako gose greba. Gogoan dugu Patxi Ruiz preso politiko eta militante iraultzailearen muturreko borrokaldia, egarri eta gose greba eta berarekin elkartasunean kalean eta espetxe ezberdinetan antolatutako mobilizazio eta borrokak. Oso gogoan izango dugu aste luze horietan zehar gertatutako guztia, eta berriz ere, kasu honetan Patxik abiatutako borrokaldi latzaren ondorioz, ikusi eta ikasi izan dugu non kokatzen den bakoitza herri honetan eta norekin konta daitekeen Amnistia lotsarik gabe aldarrikatzeko eta herri borroka antolatzeko.\nGogoan ditugu iazko udazken osoan zehar Metaleko greben harira eginiko mobilizazio, pikete eta borrokaldiak. Langile borrokak berreskuratu eta biderkatu beharko dituen bitarteko batzuk agerrarazteko aukera izan genuen bertan.\nGogora ekarri nahi dugu, besteak beste, inor ahaztu barik eta adibide batzuk eskeintzeko, azken urte honetan gauzatutako Txileko herri altxamendua, estatu frantseseko txaleko horien mugimenduaren borrokarako erabakimena, Palestina eta Siriako erresistentziaren mantentzea, Turkian burututako gose grebetan eroritakoak, mundu osoan zehar faxisten agerpen guztien aurrean, bitan pentsatu gabe eta ausardiaz aurpegia ematera eta borroka egitera gerturatzen diren guztiak, geroz eta kide gehiago garelako. Gogora ekarri nahi ditugu Boliviako indigenak, meatzariak, nekazariak eta Whipala harrotasunez haizeratuz herrialdean hamarkada luzeetan zehar ezarritako bazterketara eta pobreziara itzularazi nahi dituen estatu kolpe faxistari eskura daukan guztiarekin aurre egiten dion Boliviako herria. Aipamen berezia eskeini nahi diogu inperialismoaren erakusle nagusiaren mugen barna gertatzen ari denari. Amerikako Estatu Batuen estatu batzuetan gerra zibilaren mugara hurbiltzen hasiak dira eta arazoaren muina, poliziaren betiko jarrera arrazistatik harago, Klase Borrokan aurkitu behar dugu. Gure bihotzetan daramagun mundu berriaren ateak ireki nahi baditugu, berak eragindako gaixotasun larri guztientzako txertorik edo ur bedeinkaturik ez daukan mundu zaharra bere osotasunean suntsitu beharko dugu, american dream delako amesgaiztotik hasita.\nUrriak 12, 12etan, bigarren Alarde Antifaxista Bilbon. Jatorri politiko eta sentsibilitate ideologiko ezberdinak batera. Euskal Herriko tradizio antifaxistan nabarmendu diren familia ezberdinen agerpen bateratua. Herri langilearen aldarrikapen historikoei eta egungo haserreari modu bateratuan eta oroimenaren bidetik marko bat eskeintzeko aukera. Denok gustura parte hartzeko eta kapitalismoaren eta berak eragindako faxismoaren aurkako borrokan elkarren beharra dugula adierazteko ekimena. Hauteskundeekin, lege faxisten onarpenarekin eta burgesiak ezarritako joko-arauen betetzearekin inora ez goazela dakigun guztiok mobilizatzeko bitartekoa.\nBat egin batailoiekin edo sor ezazu bat zure jendearekin.\nZatoz Alardera, antolatu eta borrokatu.\nHoy #12deOctubre batallones recorren las calles de #Bilbao en el Segundo #AlardeAntifaxista @AAntifaxista ✊🏿 una iniciativa de lucha unitaria contra el capitalismo y el fascismo en #EuskalHerria 🟢🔴⚪ #NadaQueCelebrar pic.twitter.com/a2nA5k4YKF\n— Ecuador Etxea (@EcuadorEtxea) October 12, 2020\nEtiquetas: alarde, antifascista, antifaxista, batallones, bilbao, capitalismo, euskalherria, fascista, obrero, segundo, vasco.\nAngel Garcia 19 octubre, 2020 en 7:57 pm\nIdiotas que odian a los qué ni siquiera conocen. Tontos con fusiles de madera disfrazados de campesinos españoles.


SPRI babesle izango da Euskadin egingo den Hiri eta Herri Jasangarrien 8. Konferentzian - SPRI\nSPRI » Berrikuntza » SPRI babesle izango da Euskadin egingo den Hiri eta Herri Jasangarrien 8. Konferentzian\nSPRI babesle izango da Euskadin egingo den Hiri eta Herri Jasangarrien 8. Konferentzian\nLau erakundeek (Tecnalia, EEE-EVE, SPRI eta EuskoTren), hiri kudeaketa era berrien garapenarekin erlazionatutako eragile publikoak eta pribatuak elkartuko dituen ekitaldia babestuko duten kideen sarean sartuko dira, Irizar enpresarekin batera. Konferentzia ICLEIk – Jasangarritasunaren aldeko Tokiko Gobernuen Elkarteak, Eusko Jaurlaritzak, Bizkaiko Foru Aldundiak eta Bilboko Udalak antolatu dute, Udalsarea 21ekin batera.\n2016ko apirilaren 27tik 29ra Euskadin egingo den Hiri eta Herri Jasangarrien 8. Konferentziak lau babesle berri sartu ditu bere sarean. Tecnalia zentro teknologikoak, Energiaren Euskal Erakundea-EEE-EVEk, SPRI sozietate publikoak eta EuskoTren garraio operadoreak Irizar enpresarekin bat egin dute ekitaldiaren erakunde laguntzaile gisa. Ekitaldian, Europa osoko administrazio, ikerketa eta ekonomia alorretako mila ordezkari inguruk hartuko dute parte.\nTecnalia, EEE-EVE, SPRI eta EuskoTren Hiri eta Herri Jasangarrien 8. Konferentziaren babesleen taldean sartu izanak, ekitaldiaren antolatzaileek, hirigunean ekintza jasangarrien garapeneko eragile publiko eta pribatu aktiboenen inplikazioa lortzeko egin duten apustuari forma ematen dio. Lau laguntzaile berriak, urtarrilean proiektuarekin bat egin zuen eta hiri jasangarritasunaren alorrean i2e autobus %100 elektrikoa bezalako ekimen azpimarragarriak dituen Irizar enpresari gehitzen zaizkio.\nLaguntzaile berriek partaidetza garrantzitsua izango dute konferentzian, aurretik gauzatuko dituzten jarduerekin: EEE-EVEk Euskadiko agintariekin izango duen topaketa, Covenant of Mayors izenekoan; SPRI sozietate publikoak antolatu duen Enterprise Europe Network izenekoaren Ingurumenaren Sektore Taldearen ekitaldia; edo konferentziaren berri ematea informazio sistemaren bitartez EuskoTrenen geltokietan eta tranbiaren geralekuetan.\nIosu Madariaga Ingurumen Sailburuaren hitzetan, erakunde horiek sartu izana oso garrantzitsua da gizarte osoak bere burua islatuta ikus dezakeen agertoki integratzailea lortu ahal izateko. “Administrazioek hiriko bizitza jasangarria sustatzeko egin dezaketen esfortzua ez da gai, bera bakarrik, baldintza egokiak sortzeko. Jasangarritasunean eta eraginkortasunean sinesten duten enpresa berritzaileak eta pertsona ekintzaileak behar ditugu, horiek gabe ezinezkoa izango baita pauso eraginkorrak ematea”.\nKonferentziaren lau babesle berriek jasangarritasunarekin duten konpromisoa azpimarratu behar da. Energiaren Euskal Erakundea-EEE-EVEk politika jasangarriak martxan jartzea sustatu du era aktiboan sortu zenetik, Euskadiko udalerriei energia eraginkortasunaren aldeko programetara sartzen lagunduz. Ildo berean, SPRIk teknologian eta ezagutzan oinarritutako industria eredurako trantsizioa bultzatu du, eta Tecnalia, hiriko zerbitzuak hobetzera zuzendutako proiektu askoren arduraduna da.\nEuskoTrenen kasuan, garraio operadore integrala da eta, tren sarea kudeatzeaz gain, tranbia ereduaren aldeko apustua egin du hiriguneetarako, garraiobide jasangarri gisa. Bere apustua, Irizarrek egindakoa bezalako jardueren osagarria da. Irizarrek, ohiko autobus dieselarekin alderatuz karbono aztarna %86 murriztea lortzen duen autobus erabat elektrikoa egin du Euskadiin.\nHiri eta Herri Jasangarrien 8. Konferentzia, 2015eko Garapenerako Agenda martxan jartzeko NBEren Goi Bileraren eta abenduan Parisen egin zen Klimaren Aldaketarako Aldeen Konferentziaren (COP21) ondoren egiten den toki jasangarritasunari buruzko eztabaidarako eta esperientzien trukaketarako kontinenteko hitzordu nagusia izango da.\nStefan Kuhn ICLEI Europaren zuzendariordeak gogoratu duenez, Euskadin egingo den Konferentzia europarraren helburu nagusietakoa, kontinenteko gune anitzetan lan egiten duten eragileen arteko topalekuak sortzea da, euren esperientziak kontrasta ditzaten. “Ezagutzaren trukaketa behar dugu maila guztietan, beste leku batzuetan zer egiten den eta arazoak nola konpondu dituzten ikustea, ondoren Europan jende guztiari hau esateko: horrela jardun behar dugu”.\nParis, Aalborg, Bilbo, Copenhague, Bartzelona, Helsinki, Ljubljana, Donostia, Münster, Växjö, Gasteiz, Brusela, Tirana, Thessaloniki, Grand-Synthe edo Bologna bezalako hiriek tokiko gobernantza, hirien potentziala, hiri ekoizlea edo Europarako Hiri Agenda berria bezalako gaiei buruz eztabaidatzeko aukera izango dute.\nEkitaldiaren egitarau osoari buruzko informazio guztia Hiri eta Herri Jasangarrien 8. Konferentziako webgune ofizialean eta Twiterreko @sustain_cities kontu ofizialean dago, #Basque2016 hashtagarekin.